Дўстбек Сулаймонов. Бўри ови (ҳикоя) | www.ziyouz.uz\nБош саҳифа Ўзбек насри онлайн антологиясиДўстбек Сулаймонов (1981)Дўстбек Сулаймонов. Бўри ови (ҳикоя)\nҚишлоқда кеч тушиб, атрофга тун ўзининг сиё пардасини ёяётган паллада миш-миш тарқалди. «Мурод мерганни бўри еганмиш».\nБу гапга биров ишонди, биров ишонмади. Лекин Мурод мерганнинг ҳовлисидан эшитилиб турган йиғи-сиғи овози бу гаплар ростлигидан дарак бериб тургандай қишлоқ аҳлини тажжубга соларди. Йиғи-сиғи овози кучаявергани сари Мурод мерганнинг ҳовлиси одамларга тўлаверди.\n«Нима гап? Нима бўлибди?».\nМурод мерган ўртоғи билан овга йўл олишди. Аслида бормасаям бўлар эди-ю, бўри қишлоққа тап тортмасдан келиб ҳамқишлоқларининг молини «тинчитиб» кетгандан кейин, одамларнинг гапи билан овчилик ори келиб, «шу бўриларни битта қўймай қириб ташлайман», деб жўраси Самандарни олиб овга чиқишга қарор қилди.\nУлар қишлоқдан чиқиб, қирлар ён бағридан кетаверишди. Шу кечаси қалингина қор ёққан бўлиб, бўри излари билиниб турарди. Икки овчи бўри изидан тоққа қараб чиқа бошлашди. Чошгоҳгача йўл юриб, азим тоғлар этагига етиб боришди.\nМурод мерган олдин ҳам кўп бўри овлаган. У йўл-йўлакай Самандарга тажрибаларидан гапириб берди.\n— Бўри жонивор, шундай ҳайвонки, битта издан юриб, битта издан қайтишни маъқул кўради. У қачондир яна ортга қайтади. Энди юраверганимизнинг фойдаси йўқ. Шу ерда қопқон қўйиб пойлашимиз керак.\nУлар бўри ўтадиган йўлни мўлжаллаб, қопқон қўйишди. Устини қор билан билинтирмайдиган қилиб ёпиб қўйдилар.\nКейин узоқроқдаги ҳарсанг тош панасига пўстинларини тўшаб жойлашишди. Мурод мерган ҳам Самандар ҳам милтиқларни ўқлаб, пичоқларни тайёрлаб қўйишди.\nШивирлашиб гаплашиб кута бошладилар. Мурод мерган қанча вақт ўтди, билмадилар. Кун ҳам анча уфққа оғиб қолганди. Бир пайт тоғ тарафдан бир шарпа кўринди.\n— Келаяпти, бўри келаяпти, — шивирлади Мурод мерган. — Қимирлама, агар сезиб қолса, қочиб қолади. Шунча қилган ишларимиз ҳавога учиб кетмасин!\nБўри аввалги изи билан яқинлашиб келди. Қопқонга бир неча қадам қолганда бир нима сезгандай тўхтаб қолди. Чошгоҳда қўйилган қопқон қорнинг эриши натижасида бир чети кўриниб қолганди. Буни ҳисобга олмаганидан Мурод мерган энди афсусланди. Лекин, энди кеч бўлганди.\nБўри бошини кўтариб, ҳавони ҳидлаб, шу атрофда одам борлигини сезиб қолди. Бўрилар йиртқич бўлиши билан бирга, уларда ўзига яраша айёрлик мужассамлигига мерган яна бир бор ишонди.\n— Боя қопқонни бир текширмаган эканмизда, — ачинди Самандар.\n— Қани кўрайлик-чи, бу ёғи нима бўларкан?\n— Ана, ортига бурилди, ҳозир қочиб қолади.\n— Энди отмасак бўлмайди.\nБўри ортига шиддат билан бурилди. Мурод мерган отишдан ўзга илож тополмай мўлжалга ола бошлади. Самандар ҳам милтиғини олди. Мурод мерган лўкиллаб югуриб бошлаган бўрини кўкрагини нишонга олди. Лекин тепкини босишга шошилмади. Тўсатдан милтиқ овози янгради. Самандар шошиб тепкини босиб қўйганди.\nМилтиқ отилганда бўри бир умбалоқ ошиб тушди. Сакраб турди, яна югуриб кетди, шиддат билан югурмаётганлигига қараганда яраланганди.\n— Кетдик, ўқ тегибди, бу аҳволда узоққа боролмайди, — деди Мурод мерган. -Нарсалар жойида қолсин. Бўрини тинчитиб қайтиб келиб олиб кетамиз.\nУлар қўлларида милтиқ ва пичоқ билан бўрини ортидан чопиб кетди. Бўри ҳийла олисдаги тошлар ёнига яқинлашиб қолганди. Улар ҳаллослаб, қор кечиб югуриб кетишди.\nБўри тошлар ёнидан чопиб бориб, ҳарсанглар орасида кўринмай кетди. Овчилар эҳтиёт бўлиб тошларга яқинлашди. Муроднинг қўлида узунлиги икки қаричча келадиган яланғоч пичоқ, Самандар милтиқни отишга тайёр ҳолда тошларни айланиб чиқишди.\nБўри шу атрофдалиги аниқ. Лекин қаерда?. Самандарнинг назарида панада пойлаб ётган бўри отилиб чиқади-ю, уларга ташланади. У атрофга ҳадик билан назар ташлаб, мерганнинг ортидан судралиб бораверди.\nМерган бир тошнинг ёнида одам сиғадиган катталикда ўнгурни кўриб қолди. Бўрини излари ҳам шу ерга кирганини кўрсатиб турарди.\n— Энди нима қиламиз?, — деди Самандар.\n— Қани қарайлик-чи.\nТешикдан қарашди, ним қаронғуликдаги ичкари анча катта кўринди.\nМурод мерган қўрқув нималигини билмасди. Неча бор бўрилар билан олишган. Баъзи катта жароҳатларни ҳисобга олмаганда, барчасида ғолиб чиққанди.\n— Мен ичкарига кираман, — деди Мурод мерган.\n— Кириб нима қиласиз, бошқа бирор нима қилиш керак.\n— Овга келдикми, ўлжани олиб кетиш керак. Энди бўрини каттароқ қопқонга тушди, деб тасаввур қилавер. Майли, кутиб тур, мен кетдим. Агар чиқмасам кетавер, ҳар йигитнинг бошида бир ўлим бор. Бўпти омонликда кўришгунча, — Мерган бу гапни ҳазил қилиб ёки чиндан айтдими, ишқилиб бу гап Самандарга ёқмади. Овчи қўлида пичоқ тутганча ғор оғзидан эмаклаб кириб кетди.\nСамандар ташқарида кутиб қолди. Унинг вужудини шу тобда қўрқув эгаллади. «- Нима қиларди кириб, бошқа нарса қилиш керак эди. Ёки чақирсаммикан?», — ўйлади у.\n— Мурод, Мурод, чиқ, кетамиз жўра, — чақирди у. Ичкаридан бирон садо чиқмади.\nБу пайт Мурод мерган бир қўлида пичоқ, бир қўлида фонар билан ғорга кириб олганди. Ғор ичи нимқоронғу бўлиб, ичи анча катта экан. Фонарнинг ёруғидан фойдаланиб, бўрини излай бошлади. «- Қаерда экан, лаънати бўри, ишқилиб кўрмай қолмайин-да, ташланиб қолиши ҳам мумкин. Ҳужумга тайёр туриш керак. Аҳа, мана қаёқда экан, бу ерда эканда».\nҒор тўрида ғужанак бўлиб ётган бўри фонар ёруғи тушиш билан ирғиб турди. Тишларини кўрсатиб ирриллади. Мерган пичоқни уришга шайлаб, бўрига яқинлашди. Бўри олдингга бир қадам юриб, орқага бир қадам ташлаб пайт пойлай бошлади. У осонликча жон таслим қиладиган кўринмасди. Аслида ҳам шундай, йиртқичлар ҳал қилувчи олишувда охиригача боради. Вақт эса ўтиб бораяпти.\nМерган бўри ҳамла қилишига ишонди. Сал ортига сурилиб, тўнини этагидан ҳимариб белбоғига қистирди. Пичоғи ўткирлигини синамоқчидай дамига тегиниб кўрди. У овдан ҳеч қачон қуруқ қайтмаган. Бугун эса ови бирмунча бароридан келди. Бўри ундан атиги бир неча қадам нарида турибди. Яхшилаб мўлжалга олиб бир зарба берса тамом, уйга, қишлоқдошлари ёнига ёруғ юз ва қаҳрамон сифатида кириб боради. Энг муҳими қишлоққа бўри ораламайди. Хуллас, ортга қайтиш йўқ!\nТаъқиб давом этди. Овчи бўрига яқин борди. Бўри ҳам жунлари тикка бўлиб, иррилади, ҳамлага ҳозирланди. Бўринининг қоронғуда ялтираётган кўзлари ҳамма ёқни кўриб турарди. «Ҳозир ҳал қилувчи зарбани бераман», деб ўйлади овчи.\nМерган бўрини кўкрагини мўлжаллаб пичоқ урмоқчи бўлди. Бўри ҳам иррилаб, бир жойда турмас, гоҳ олдингга, гоҳ орқага силжиб яқин келишига имкон бермасди. «- Агар мен тезроқ уни урмасам, ташланиши аниқ».\nБўрини кўкрагини мўлжалга олиб куч билан пичоқни силтади. Бўри олдинга шиддат билан интилди. Унинг ўткир кўзлари овчи ёнида ўзи ўтиши мумкин бўлган тирқиш жой очилиб қолганини кўриб турарди. Овчи «бўри ҳамла қилаяпти» — деб ўйлаб бор кучи билан пичоқни сермади. Пичоқ бўрини орқа оёғига тегди-ю, оғир жароҳат етказмади шекилли, йиқитмади. Овчининг ёнидан лип этиб ўтиб, ғордан қочиб чиққан бўри ғойиб бўлди. Мерган фонарнинг ёруғида пичоғига қаради. Пичоқ қон эди. Фонарнинг ёруғида пичоқни яхшилаб артиб тозалади. Уст-бошини тузатди.\nМурод мерган фонар ёруғлигидан фойдаланиб, ғор ичини кузата бошлади. «Балки, бўри уясидир, бу».\nСамандар жўраси ичкарига кириб кетгач, милтиқни ғор оғзига ўқталиб анча вақт турди. Ичкаридан ҳар замон-ҳар замонда бўрининг дарғазаб иррилагани эшитилиб қолса Самандар бир сергак тортарди.\nТашқарида қўрқув ва ҳадикда турган йигит «Муродга бир нима бўлди, ҳаяллади», деб ўйлаб турганида ғор оғзидан бўри отилиб чиқдию, ўнгу-сўлига қарамай югуриб кетди. Самандарнинг эсхонаси чиқиб кетди. Шошганидан қўлидаги милтиқни нишонга тўғрилай олмади. Тепкини босиб юборди. Тоғдан акс-садо қайтди. Бўри бир дам тўхтади. Кейин оқсоқланганча чопиб кетди.\n— Бугун иккинчи марта ўқим хато кетяпти, нима бўлаяпти тушунмаяпман, — деб шоша-пиша яна ўқлади. Бу орада бўри анча олислаб кетди. Самандар нишонга теккизишга кўзи етмади. «- Э, бор-э, ўлиб кетмайсанми», — деб милтиқни ерга улоқтирди. Мерганни чақира бошлади.\n— Мурод чиқ энди, кетамиз, бугун овимиз юришмади.\nИчкаридан жавоб қайтмади. Самандарнинг юрагига ғулғула тушди. Ғор оғзига эътибор бериб қараса, ҳаммаёқ қон, қон томчилари бўри изидан кетган. «Тамом, Муродни бўри еган, ичкарида яна бўри бўлса-я, қанча айтдим-а кирма жўра деб мана оқибати, энди тез бориб одамларга айтиш керак. Эҳ, Мурод жўрам-а, сени ажал ҳайдаб келган экан-да, асли пешонангда бўрига ем бўлиш ёзилган экан-да».\nСамандар шошиб-пишиб қишлоққа кириб келди-ю, кимни кўрса Мурод мерганни бўри еганини айтиб, «уйига йиғилинглар жасадини олиб келамиз» деб кетаверди. Ҳамма ишонди. Ахир эрталаб бўри овлаймиз, деб кетишаётганинни кўпчилик кўрган эдида.\nСамандар Мурод мерганнинг уйига хабар қилай деб чопиб кетди. Бориб бўлиб ўтган воқеани тушунтирди ҳам.\n— Асли мен айбдорман, шу лаънати овга бормасак бўларкан. Тақдир — пешона экан. Худо сабр берсин, — дея хотин ва болаларига ҳамдардлик билдирди. Воқеадан хабардорлар келишди. Қўни-қўшнилар чиқишди. Мурод мерганникида йиғи-сиғи бошланди. Йиғи овозини эшитиб бошқалар ҳам кела бошлади.\nНима бўлганини эшитган одамларнинг ўн беш-йигирма чоғлиси ғорга бориб Мурод мерганни жасадини олиб келмоқчи бўлди. Уларга Самандар йўл бошлаб кетди. Мурод мерганникида қиёмат бошланиб кетди. Йиғи-сиғи, қий-чув…\nМурод мерган ғорни кузатиб, у ёқ бу ёғини тузатиб, бир пайт ташқарига чиқса, Самандар йўқ. Ғор оғзида қон томиб, бўри изидан кетган. Овчи халқи шундай бўлади: ўлжасиз ортига қайтмайди. Мурод мерган бўри яраланган экан-да, шу атрофда ётгандир деб бўри изидан кета бошлади. Бориб-бориб қон томчилари йўқолди. Бўри изи тоғ тарафга қараб кетганди.\nАтрофга қоронғу туша бошлади. Мурод мерганни энди Самандарнинг қаёққа кетгани хавотирга сола бошлади. «- Ишқилиб омон бўлсин-да», — деб қўйди. Уни бўри қувлаб кетмагани аниқ. Чунки, Самандарнинг излари кўзга чалинмади. Боя ғор яқинида Самандарнинг изларига эътибор бермаган экан. «- Қишлоққа қайтгандир», — деб ўйлади.\nКундуз яшириниб ётган ҳарсанг ёнидан кийимларни олди. Қишлоққа кириб келганда, вақт ярим тунга яқинлашганди. Уйига яқинлашди. Ҳовлисида негадир одам кўп эди. «- Нима бўлди экан, ишқилиб тинчлик бўлсин-да»,- деб қўйди.\nУйи олдида тўн кийиб, белбоғ боғлаган қариндошларини кўриб ўзини тутолмай йиғлаб қўя берди. Уй олдида юрганлар қариндошлардан биронтаси келгандир, деб ўйлашди.\nМурод мерганни улар таниб қолишди. Ўтирганлар ўтирган жойида, турганлар турган жойида қотди-қолди. «Нега менинг олдимга биронтаси келмайди», деб ҳайрон бўлди. Қариндошларининг ҳолати тушуниб бўлмас даражада саросимали эди. У дарвозадан кириб қоққан қозиқдек туриб қолди.\n«Ким бўлиши мумкин? Нима қилди экан? Нега ҳамманинг важоҳати ўзгарди?» деб ўйлади у. Олдингга бир қадам босди. Шунда қариндошларидан бири Маҳмуд ўзига келди, шекилли, «Арвоҳ, арвоҳ, Мурод акамнинг арвоҳи» деб қичқириб юборди. Уйнинг эшигини очиб югуриб кириб кетди. Бошқалар ҳам ғайритабиий қўрқинч ва саросимали ҳолатда бир-бирини итариб-суриб, кириб кетди. Эшикни ичкаридан беркитиб олишди.\nМурод мерган ҳайрон. «Нима бўлаяпти? Нимага бунақа қилаяпсизлар? Арвоҳ дейишдими?» — пичирлади Мурод мерган ўзининг ўлганига ишонишига бир баҳя қолди. Алам билан бош бармоғини тишлади. Оғриқ жонидан ўтди. «- Тирикман».\nУ яна уй томон бир неча қадам босди. Энди ичкарида аёл ва эркакларнинг ваҳимали қий-чуви кўтарилди. Дераза ортидан даҳшат ва ваҳима билан боқиб туришарди.\n— Мурод, ўзингмисан? — деди титроқ овоз билан Нўъмон бобо.\n— Ҳа, Муродман. Нима бўлаяпти? Тинчликми?\n— Тирик экан, тирик!\nҚий-чув, шовқин кўтарилди.\n— Қаёқда эдинг?\n— Бўрини қувиб ғорга кирдим, афсус омадим келмай қочириб қўйдим. Яраландим ҳам…\nОрадан анча вақт ўтиб, Самандар бошчилигида кетган одамлар йиғи-сиғи қилиб қайтиб келиб қолишди.\nОлдидан чиққан одамларга «Тополмадик, ғорда фақат қон излари ва мана бу қийиқча бор экан» деб оқ қийиқчани кўрсатишди. Ҳамма жим.\nИчкаридан Мурод мерган «Бормисан ошна, ҳазилинг қурсин», деб чиқиб келди. Уни кўриб Самандар ўзидан кетиб қолди. Одамлар уни суяб, сув сепиб ўзига келтириб олди.\nКейин нима бўлганини Мурод мерган батафсил айтиб берди.\n— Худога минг марта шукур, мен яқин жўрамдан айрилиб қолдим, деб ўйлабман, — деди Самандар дўстини қайта-қайта бағрига босаркан ҳазил қилишга ҳам улгурди:\n— Энди сени ғорга киритиб бўпман. Ҳей овчи бўлмай ҳар бало бўлгур, юракни ёрдинг-ку!\n← Аввалги Аввалги Дўстбек Сулаймонов. Зўраки «миллиардер» (ҳикоя)\nКейинги → Кейинги: Озарбойжон адиби Юнус Ўғузнинг “Султон Алп Арслон” романи ўзбек тилида чоп этилди


16:17 / 22.05.2017\nMicrosoft корпорациясининг бош ижрочи директори Сатья Наделла психолог Кэрол Двекнинг "Муваффақиятнинг янги психологияси. Ўйла ва ғолиб бўл" китоби унга қандай илҳом бахш этгани ҳақида сўзлаб берди.\n"Мен бу китобни ўқиганимда бизнес ҳақида эмас, ўз фарзандларимнинг таълим олиши ҳақида ўйладим, - дейди Наделла. - Муаллиф мактабдаги ўқувчиларни мисол қилиб келтиради. Улардан бири - "билағон", бошқаси эса ҳар қандай янги билимни ўзлаштиришга тайёр. Мунтазам билим олувчи инсон аввалдан қобилиятлироқ бўлган "билағон"дан кўпроқ муваффақиятга эришади. Ўйлашимча, бу нафақат мактаб ўқувчилари, балки раҳбарлар ва бутун бир ташкилотларга ҳам тааллуқлидир".\nБу маслаҳат ҳар қандай соҳада иш беради. Уни бор-йўғи бир гапгача умумлаштириш мумкин.\nБарчасини билувчи эмас, доимий билим олувчи бўлинг.\nСизнинг ҳамма нарсани билишингизга бўлган ишонч бошқаларга нисбатан ҳақоратдек туюлади. У энди сиз ҳеч нарсани ўрганмасангиз ҳам бўлади, деб ўйлашга мажбур қилиши мумкин. Бу эса, сизнинг карьерангиз, шахс сифатида ўсишингизга зиён етказиши мумкин. Шу боис доим янги билимларга интилишингиз ва ҳаётда ниманидир билмаслигингизни тан олишга тайёр туришингиз керак.


Прокуратура текширув бошлади: Қибрайдаги заҳарланиш тафсилотлари очиқланди | Qalampir.uz\nПрокуратура текширув бошлади: Қибрайдаги заҳарланиш тафсилотлари очиқланди\nЖамият\t02 Декабрь 2019 13:03 5365\nКеча, 1 декабрь куни Тошкент вилояти Қибрай туманида 16 кишининг заҳарланиши билан боғлиқ вазият анчайин чигаллашиб кетди. Дастлаб Ички ишлар вазирлиги ҳузуридаги Тергов департаменти заҳарланиш ис газидан эканини маълум қилди. Департамент маълумотидан кейин, “Ҳудудгазтаъминот” ўз текшируви натижасини эълон қилиб, заҳарланиш консервадан эканини айтди.\nТергов департаменти “Ҳудудгазтаъминот” раддиясига узоқ куттирмай жавоб қайтарди. Депаратмент мазкур вазият юзасидан QALAMPIR.UZ`га батафсилроқ маълумот берди. Унда 16 киши ис газидан заҳарлангани бўйича аниқ далил борлиги айтилади.\n1 декабрь куни соат 11:30 да Қибрай туман тез тиббий ёрдам хизматидан туман ИИБ Навбатчилик қисмига келиб тушган хабарга кўра, шу куни соат 07:40 да Қибрай тумани, Янгиобод ҚФЙ, Алишеробод МФЙдаги уйларнинг бирида яшовчи фуқаро Ғ.Бнинг оиласи ис газидан захарланганлигини ҳақида хабар келиб тушган.\nРеспублика шошилинч тиббий ёрдам илмий марказининг маълумотномасига кўра, 1992 йилда туғилган Ў.З., 1965 йилда туғилган Д.Б., 2009 йилда туғилган И.Х., 2012 йилда туғилган Д.Х, 2012 йилда туғилган Д.М., 2014 йилда туғилган Х.М. ва Х.М.лар, яъни Г.Б.нинг жами 7 нафар оила аъзоларида “ис газидан ўткир заҳарланишнинг енгил даражаси” ташхиси ва қонларидан 9-14 фоиз даражада ис гази миқдори аниқланиб, уларга нисбатан токсикология бўлими томонидан тиббий ёрдам кўрсатилган.\nШунингдек, фуқаро Г.Б.нинг 9 нафар оила аъзолари, яъни 1987 йилда туғилган М.Б., 1992 йилда туғилган Д.Б., 1986 йилда туғилган М.Т., 1990 йилда туғилган Д.Х., 2019 йилда туғилган И.А., 2017 йилда туғилган А.А., 2017 йилда туғилган О.П. ва 2013 йилда туғилган Р.Б.нинг қонидан 6-8 фоиз даражада ис гази миқдори аниқланган бўлса-да, ўткир захарланиш ташхиси қўйилмаган.\nҲолат юзасидан жароҳат олган ва вафот этганлар йўқ бўлиб, жабрланган фуқароларга тегишли тез тиббий ёрдам кўрсатилган ва яшаш манзилига амбулатор даволаниш учун қайтарилган.\nҲодиса содир бўлган жойига тергов-тезкор гуруҳи, шунингдек фавқулодда вазиятлар, ҳудудий газ ва электр таъминоти корхоналари масъул ҳодимлари ҳамда соҳавий хизмат вакиллари чиқишган.\nҲозирда ҳолат бўйича Қибрай туман прокуратураси томонидан терговга қадар текширув ҳаракатлари олиб борилмоқда.\n11 Июль 20:11 55088\n11 Июль 21:50 44165\n12 Июль 16:08 37484\n13 Июль 08:33 35991


Коронавируснинг сабаби илонларми? | Azon.uz - Ахборот-таҳлилий портал\n7387 15:00 24.01.2020\nJournal of Medical Virology журналида чоп этилган тадқиқот натижаларига биноан, Хитойдан келиб чиққан янги коронавируснинг энг эҳтимолий манбаи Ухандаги бозорда сотилган илонлар эканлигини аниқлашди.\nХитойлик олимлар янги вируснинг батафсил генетик таҳлилини ўтказдилар ва унинг натижаларини бошқа вируслар учун мавжуд бўлган генетик маълумот билан таққосладилар. Улар 2019-nCoV - бу кўршапалаклар ичида бўлган коронавирус ва номаълум келиб чиқадиган бошқа коронавируснинг бирикмаси ва одамларга эса илонлардан юқади деган хулосага келишди. Судралиб юрувчилар организмида вирусли оқсилнинг рекомбинацияси содир бўлди, шундан сўнг унинг илонлардан одамларга юқиши мумкин бўлди.\nТадқиқот натижалари вируснинг асосий манбаси касаллик тарқалишининг маркази бўлган Уханьдаги улгуржи бозорда сотиладиган маҳсулотлардан излаш керак деган дастлабки тахминни тўлиқ тасдиқлайди.\nОлимларнинг фикрига кўра, ҳалокатли вирусни ташувчиси тасмали крайт ва кобра - кўршапалакларни овлайдиган илонлардир. Улар Ухандаги бозорда сотилган.\nТаҳририятдан: Аллоҳ ҳаром қилган нарсалардан тийилиш лозим эканлигини шу мисол ҳам кўрсатиб турибди. Абу Ҳурайра розияллоҳу анҳудан ривоят қилинади:\n«Набий соллаллоҳу алайҳи васаллам: «Икки қорани: заҳарли илон ва чаённи намозда ҳам ўлдиринглар», дедилар».\nҲатто намозда ҳам ўдириш буюрилган илонни ейдиганларга бундан баттар касалликлар ҳам келиши мумкин.\nХитой коронавирус олимлар тадқиқот илонлар Махсус\nМўғулистон президенти карантинга жойлаштирилди\n460 23:30 28.02.2020\n5502 20:30 28.02.2020\nЖССТ раҳбари: “Коронавирус бўлиши муқаррар...”\n1215 10:20 28.02.2020\nХитойда коронавирусдан вафот этганлар сони 2,8 мингга яқинлашди\n595 16:02 27.02.2020\nКоронавирусга чалинган хитойлик ва унинг турмуш ўртоғи жиноий жавобгарликка тортилди\n1353 18:40 26.02.2020\nИталия коронавирус занжирида\n1002 18:00 26.02.2020


Ўзбекистонлик сузувчилар Параосиё-2018 ўйинларида 11 та медални қўлга киритдилар - Фарғона.Ру ахборот агентлиги\nЎзбекистонлик сузувчилар Параосиё-2018 ўйинларида 11 та медални қўлга киритдилар\n12.10.2018 09:17 msk\nOlympic.uz сайти фотоси\nЎзбекистонлик спортчилар 11 октябрь куни Параосиё-2018 ўйинларидаги сузиш бўйича мусобақаларда турли қадр-қийматдаги 11 та медални қўлга киритдилар. Бу ҳақда мусобақа ташкилотчисининг расмий сайти хабар беради.\nЎзбекистонлик сузувчилар Ўзбекистоннинг умумий ҳамёнига тўртта олтин, тўртта кумуш ва учта бронза медалларини қўшдилар. Олий пробадаги медалларни Кирилл Панков (100 метр брасс), Ислом Асланов (100 метр баттерфляй), ва Шоҳсанам Тошпўлатова (100 метр брасс ва 100 метр баттерфляй) қўлга киритдилар. Шоҳсупанинг иккинчи поғонасига Кирилл Панков (100 метр баттерфляй), Музаффар Турсунхўжаев (100 метр брасс), Нигорахон Мирзоҳидова (100 метр брасс) ва Фотимахон Амилова (100 метр баттерфляй) кўтарилдилар. “Бронза” медалларига Дмитрий Хорлин (100 метр баттерфляй), Нигорахон Мирзоҳидова (100 метр баттерфляй) ва Фотимахон Амиловада (100 метр брасс) эгалик қилдилар.\nЎзбекистонлик енгил атлетикачилар еттита мукофотни қўлга киритдилар. Олий пробадаги медаллар Дониёр Салиев (узунликка сакраш) ва Фахриддин Ҳамроевда (1500 метрга югуриш). “Кумуш” – Сафия Бурханова (диск улоқтириш), Мирана Сахатова (400 метрга югуриш) ва Иззат Турғунов (узунликка сакраш). Сабина Суханова (400 метрга югуриш) ва Муҳаммад Рихсимов (ядро улоқтириш) бронза медалларини қўлга киритдилар. Шунингдек, дзюдо бўйича эркаклар бронза ва аёллар кумуш медалларини ютиб олдилар.\nIII Параосиё-2018 ўйинлари Индонезия пойтахти Жакартада 6 октябрдан 13 октябргача бўлиб ўтади. Олдинроқ Индонезияда Осиё-2018 ўйинлари бўлиб ўтганди.


17 Май 11:02\nПД матбуот хизмати хабарига кўра, чет эл фуқароларининг пойтахтда бўлишини назорат қилиш самарадорлигини янада ошириш, ноқонуний миграцияни аниқлаш ва олдини олиш мақсадида «Мигрант» томонидан профилактика тадбирлари ўтказилмоқда.\nПойтахт гарнизони ходимлари томонидан ўтказилган тезкор профилактика тадбирлари давомида хорижликларнинг Қозоғистонда бўлиш қоидаларининг 633 та бузилиши аниқланган.\nЖорий йил бошидан буён МДҲдан 10 мингга яқин, узоқ хорижий давлатлардан эса 3,5 мингдан ортиқ хорижлик келган.\n«Масалан, Туркиядан 369 нафар, Ҳиндистондан 148 нафар ва Буюк Британиядан 317 нафар шахс Қозоғистон пойтахтига келган. Йил бошидан буён МДҲ давлатларидан Ўзбекистоннинг 6200 дан ортиқ, Россиянинг 1251, Қирғизистоннинг 871 ва Тожикистоннинг 973 нафар фуқароси пойтахтга келган. Пойтахтга хорижликлар асосан ишлаш учун келади, бу мақсадда 10 мингга яқин киши рўйхатга олинган. Пойтахтга 588 нафар хорижлик талаба таҳсил олиш учун келган.\n2022 йил бошидан буён Қозоғистон Республикасида бўлиш қоидаларини бузган 1814 нафар чет эл фуқароси аниқланиб, маъмурий жавобгарликка тортилди. 410 нафар хорижлик суд қарори билан депортация қилинди», — дейилади хабарда.\nПолиция депортация тўғрисидаги қарорга риоя қилмаслик жиноий қонунчиликка мувофиқ жавобгарликка тортилишини маълум қилади.\n#Миграция #Марказий Осиё #ҚР Ички ишлар вазирлиги #Ўзбекистон


Ўзбекистон терма жамоаси велоспорт бўйича Осиё чемпионатида 9 та медални қўлга киритди\nЎзбекистон велоспорт бўйича Осиё чемпионатида 9 медални қўлга киритди\n23 Iyun 18:29 Жамият\nВЕЛОСПОРТ гуруҳ очколари медал НЬЮ-ДЕҲЛИ Осиё чемпионати та бронза трек велоспорт Ўзбекистон терма жамоаси қўлга киритди\n18-июн – 22-июн кунлари Ню-Деҳлида велоспорт бўйича қитъанинг 24 давлатидан келган велоспортчилар иштирокида Осиё чемпионати бўлиб ўтди.\nБу ҳақда велоспорт федерацияси матбуот хизмати хабар берди.\nМазкур чемпионатда Ўзбекистонни мамлакатимизнинг 20 нафар энг яхши велоспортчиси ҳимоя қилди.\nМусобақа якунларига кўра, Ўзбекистон терма жамоаси 9 та медални қўлга киритди: 1 та олтин ва 8 та бронза.\nФарғона вилоятида туғилган Фаррух Бобашеров ўсмирлар ўртасидаги гуруҳ очколари баҳсида олтин медални қўлга киритди. Янина Кускова хотин-қизлар ўртасида ўтказилган гуруҳ очколари пойгаси билан бир қаторда яккалик пойгада ҳам 3 та бронза медалини қўлга киритди.\nСаудия Арабистони зиёратчиларни эмлашдан кейингина киришга рухсат беради\nЯнина Кускова Нафосат Қўзиева билан бирга учинчи бронза медалини қўлга киритди. Қизлар Мэдисон аёллар ўртасидаги жуфтлик пойгасида учинчи натижани қайд этишди.\nСофия Каримова гуруҳ очколари пойгасида, шунингдек, ўсмирлар ўртасидаги Скретч пойгаларида яна иккита бронза медалини қўлга киритди.\nВладислав Троман ўсмирлар ўртасидаги Омниум пойгасида терма жамоа ҳисобига яна 1 та бронза қўшиб қўйди. Яна бир бронза медални ўсмирлар ўртасидаги гуруҳ очколари баҳсида Асал Ризаева қўлга киритди.\nЎзбекистонда Вазирлар Маҳкамаси йўл-патрул хизмати ходимларини видеога олишни тақиқлади\nДам олиш кунлари Қамчиқда кўриш 50 метргача ёмонлашиши кутилмоқда\nНоёб қадимий қўлёзма нашрининг факсимил нусхаси Ўзбекистонда тақдим этилади\nЎзбекистон миллий таомлари ресторани АҚШда кучли ўнталикка кирди


Ироқда шиа жангчилари гуруҳи Испан радиоси журналисти Фран Севильони қўлга олдилар.\n04 март 2021, Тошкент вақти: 02:42\nМаьлум бўлишича, Севилонинг ўзи таҳририятга телефон қилган ва Нажаф шаҳрида ҳибсда эканлигини айтган. Бундан бироз аввал у Испан қўшинлари ад-Диуанидаги ҳарбий базани тарк этганлари ва ватанига йўл олганлари ҳақида репортаж берган эди.\nБугун эрталаб эса Ироқнинг Карбало шаҳрида бугун эрталаб бўлиб ўтган тўқнашувлар оқибатида 18 нафар ироқлик жангчи ҳалок бўлди. Тўқнашув чоғида ас-Садр жангчилари Америка танкига қарата миномётдан ўқ узди. Бунга жавобан Америка ҳарбийлари танклардан ўт очди. Жанг ҳаракатлари шиа етакчиси Муқтадо ас-Садр жангчилари ўрнашган мусулмонларнинг муқаддас қадамжоларидан бири ёнида бормоқда.\nБугун Ас-Садр Куфа шаҳрида ўқилган жума намози чоғида агар унинг сафдошлари қурбон бўлса, коалиция кучлари билан жангни давом эттиришини маьлум қилди.\n«Мен ҳалок бўлган тақдиримда ҳам қаршиликни тўхтатманглар. Жангни давом эттиринглар, Аллоҳ сизларга ғалабани насиб этади», - деди Муктадо ас Садр.\nЎтган тунда бўлиб ўтган отишма чоғида эса «Ал-Жазира» телеканали ходими қурбон бўлди. Унинг ўлими учун жавобгар томон ҳозирча номаьлум.


Эр – ярим пир(ми?) — Ishonch Gazetasi\nЯқинда жиззахлик бир аёлнинг хаста эрига жигарининг бир қисмини бериб, уни ўлимдан асраб қолганини эшитиб, ғоят таъсирландим. Вафо, садоқат, муҳаббат ойнаси хира тортиб бораётган бир пайтда бунга ўхшаш воқеаларни фақат киноларда кўришимиз мумкин. Аммо ҳаётда ҳам бўлар экан-ку!..\nАзалдан она-ю момоларимиз қизлари, набираларига «эрта бир кун турмушга чиқсанг, эринг сенинг ярим пиринг бўлади» , дея уқтиришган.\nТаассуфлар бўлсинким, бугун бундай хислат айрим аёлларимизга мерос бўлиб ўтмаяпти. Оиламиз устунлари бўлган кучли жинс вакиллари кимларнингдир наздида фақатгина пул топиб келувчига айланиб қолаётгани сир эмас.\nЭнди ўзингиз ўйланг: эрта бир кун турмуш ўртоғи хасталаниб, тўшакка михланиб қолса, ундайлар эрининг оғзига бир пиёла сув тутишига ишонасизми?!\nИстаймизми, йўқми, бугун айрим аёлларимизнинг шукроналик ҳақидаги фикрларига «куя тушгани» аниқ. (Бу ўринда эри умуман ишламай, кунбўйи «жўрабозлик» қилиб юрадиган эркакнинг аёли ҳақида гапирилмаяпти.) Бу аёлларга оиласидаги хотиржамликдан кўра, дугона, қўни-қўшни, қариндошлар ўртасидаги кимўзарга кийиниш, тақир-туқур мебеллар, тўйдаги дабдабалар борасидаги «пойга» да ғолиблик муҳимдай гўё. «Кўрпангга қараб оёқ узат», деган нақлга амал қилмай, аслида арзимас орзу-ҳавас дея бора-бора турмуш ўртоғини иқтисодий масалада боши берк кўчага киргизиб қўйишадики, оқибатда эр бечора туппа-тузук ишини ҳам ташлаб, тўрва халтасини кўтариб, совуқ ўлкаларга ишлашга кетади.\nБир аёлни биламан – эрининг қўлида ҳунари бор, пайвандчилик қилиб, шунинг орқасидан оила тебратишарди. Қишлоқда бир рўзғорга нимаики зарур бўлса, турмуш ўртоғи ҳаммасини рисоладагидек қилиб берган. Аммо аёлининг ношукурлиги сабаб бегона юртларга иш излаб кетишга мажбур бўлди. Надоматлар бўлсинким, бошланишига яхшигина пул юбориб турган эрининг бирдан қон босими кўтарилиб кетиб, ишлаб турган жойида вафот этди. Ўша аёл турмуш ўртоғининг жасадини узоқ ўлкадан олиб келиш учун у бечора юборган пулдан ҳам кўп маблағ сарфлади. Оқибатда турмуш ўртоғидан эрта айрилгани қолди, холос.\nГоҳида биз – аёлларнинг жонимиз қирқта, сабр-бардошлимиз, пайғамбарларни ҳам оналар туққан, эрни эр қилиб юрган ҳам ўзимиз, дея кериламиз. Аммо англамаймизки, отамиз, акамиз, турмуш ўртоғимизнинг ҳурматини жойига қўймасак, қадрламасак, уларга фидойи бўлмасак, у ҳолда биз ким деган одам бўламиз?!\nШулар ҳақида ёзаяпман-у хаста эрига жонидан бир парча жон ҳадя эта олган ўша аёл ҳақида яна ўйлаб қоламан, у билан ғойибона суҳбатлашаман. Бу омонат дунёда умр йўлдошини азиз билган, бетоб чоғида ҳам атрофида парвона бўлган фидойи аёллар бор экан, меҳр, садоқат, вафо уруғлари қалбдан қалбга юқиб бораверади.\nФидойилигингиз, садоқатингиз, меҳрингизга тасанно!\nЎзбекистон Жанубий Кореядаги 182 нафар фуқаросини олиб келди\nТурк инвесторларининг Ўзбекистонга савдо тармоғини экспроприяция қилиш даъволарининг…\nҲисобот эмас, самара керак ана шунда ҳар бир оила тадбиркор бўлади


Юсуф Жума: Ўзбекистон Президентига очиқ хат. Ёхуд ўлган элни тирилтиришнинг ягона йўли - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:23 - Юсуф Жума: Ўзбекистон Президентига очиқ хат. Ёхуд ўлган элни тирилтиришнинг ягона йўли\nЭрон халқларининг ичкилик ва ишқ сафо хатларидан иборат бўлғон адабиётдан бошқани билмовчи болаларимиз янги мактабларга кириб дин ва дунё учун фойда бературғон лозим нарсаларни ўқисинлар. - Абдурауф Фитрат. (3-том, 210 бет)\nЭл ҳам қуш.\nИкки қаноти бор.\nБири тарих - ўтмиш.\nИккинчиcи - адабиёт - ўгит.\nТарихи зўр, адабиёти зўрлар лочиндай, қанотлари ожизлар чумчуқдай.\nБизда шонли тарих, шонли адабиёт бор - афсуски, кесилган. Бизникини кўп кесдилар - эронийлар кесган, араблар кесган, ўрислар кесган. Энг охирида ёвуз Ислом Каримов кесди - нишон қолдирмади. Қанотсиз қуш ўлади. Ўлик лочиндан чумчуқлар ҳам кўп баланд учадилар. Сизнинг китоб ҳақидаги қарорингиз ўлик элни тирилтириш қанотларини қайтариб беришга илк қадам деб тушунаман. Лекин бу қарорни англайдиган, китобни китобдан фарқлайдиган борми?!\nТарихчилар орасида балки топилар, лекин шоиру ёзувчилар орасида йўқ.\nТарих Бобо Туркдан Ўғизхонгача, Ўғизхондан Ателлахонгача, Улуғ Култегиндан Буюк Соҳибқирон Амир Темур ҳазратларигача, Босмачилар деб аталмиш буюк курашчилар курашигача, Буюк Абу Райҳон Берунийдан Аҳмад Донишгача мактабда мукаммал ўргатилиши шарт.\nАдабиёт Тенгсиз бобомиз Валмакидан (Рамаяна), Тенгсиз донишманд Вясдан (Моҳобҳорат) тўла таржима этилиб, Ҳазрати Аҳмад Яссавийгача, Улуғ Маҳмуд Қошғарийу улуғ Култегин битикларидан, Юсуф Хос Ҳожиб ўгитларию, Мақсуд Шайхзодагача, Гўрўғлидан “Алпомиш”гача ўргатилиши шарт.\nҲозирки Тарих ва адабиёт дарсликларини ёқиб ташлаш лозимки, токи кимдир ўқиб адашмасин.\n“Ойдин, лола ғоз бўлди\nЎтиним соз бўлди”\nЁхуд Серқуёш, ҳур ўлкам… дай бачкана гимнларни ёдлатиш не ҳосил беради - Мардикорлар ва қуллар - ўлик қуш!\nСиз Мақсуд Шайхзоданинг “Мирзо Улуғбек”даги Темур манологи билан Ўзбекистон Мадҳиясини солиштиринг, ёнма-ён қўйиб ўқинг. Сўздан сўзнинг фарқини биласиз.\n“Ердан ернинг, эрдан эрнинг фарқи бор” дейди Улуғ Махтумқули.\nМисол учун уч шоирдан уч байт:\nСамарқанддан бир йўталсам бунинг зарбидан -\nТемурхон наслидан Мирзо Улуғбек,\nСерқуёш ҳур ўлкам, элга бахт нажот\nСен ўзинг элларга йўлдош, меҳрибон.\nҲатто Ҳазрати Навоий улуғ Шайхзода олдида нақадар ожиз.\nАбдулла Ориф байти байт эмас, сўзлар чиқиндиси. Мен унинг мадҳиясини сатрма сатр таҳлил этиб ўзи тириклигида эълон қилганман. Мадҳия дегани Мақсуд Шайхзоданинг юқоридаги тенгсиз байтидек бўлиши шарт.\nБугунки, “шоир” “ёзувчилар” буни англамайдилар. Буларки ҳеч ким, лекин Сиз ҳайкал қўямиз деган буюкларнинг энг маҳшурлари Ғофур Ғулом билан Абдулла Ориф ҳақида бир далил:\nСаъдий Шерозийнинг Гулистонидан:\nБир куни Шайх уйига ўғри тушди. У ҳар қанча ахтарса ҳам ҳеч нарса тополмай хафа бўлди. Буни кўрган Шайх ўғрининг кўнгли ўксимасин деб ўз остидаги гиламни унинг оёғи остига ташлади. (65-бет)\nИкки шоир бир бирини ўқимасдан бир темада бир хил ёзиши мумкин. Афсуски, Ғофур Ғулом бу ҳикоятнинг шеърий парчаларини таржима қилган. “Менинг ўғригина болам” ўғригина шоирнинг ўғрилиги.\nБир амалдор журналист Абдулла Орифни мақтаб мақола ёзган, интернетда эълон қилинган. Журналист Хоразмликларнинг: “Етти ўлча, етмиш ўлча, лекин оқсоқол айтган жойдан кес”, деган сўзини Абдулла Орифга айтибди. Абдулла Ориф шеър қилибди.\nАхир бу жиноятку!\nАбдулла Ориф - даҳо деб ёзади шогирдчалари - қандай даҳо бўлдики, тўртликни ҳам ўғирлаб ёзса.\nАбдулла Ориф Улуғ Соҳибқирон Амир Темур ҳазратлари ҳақида ҳам “драматик достон” битган, мадҳиясидан ҳам бачкана - паст:\nСоҳибқирон Боязиду Ҳарамани дунё элчилари олдида қабул қилибди. Боязиднинг Мария исмли бир аёлини бир Насронийга ҳадя этибди. Эвоҳ, адолату дин деб умрини тиккан зотга бундай туҳматни ёғийлари ҳам этмаган.\nУни бирон Насронийга ҳадя этгаймиз!\n(Буқаламунни имлаб чақиради)\nНикоҳингга олгин буни. . . .\n(Абдулла Ориф, 2-том, 433-434 бетлар)\nАгар инглиз элининг бирор улуғини шундай таҳқир этса кимдир, ўлган бўлса ўлигини олиб келиб дорга тортади. Бизда нодон - хоин даҳоларга ҳайкал қўядилар.\nАъло Ҳазрат, Мен ўрисман, Москов тарафдан\nШарқу ғарбни боғлайдирган бир ҳудудданман.\nСиз улуғвор бир муҳитда яшайсиз…\n(Абдулла Ориф, иккинчи том, 437 бет)\nДунёда Ўрис деган давлат бўлмаган, Соҳибқирон Москвани қилич билан олган. Ўрислар хотинларини ташлаб қочганлар. Аёлари асир олинган, Низомиддин Шомийнинг “Зафарномаси”да - Ҳақиқий тарих битилган. “Бу ялтоқи “даҳо” ақли етмаган ишга уринган. Нодон ва Сотқин эл ичида улуғ бўлиб туғилиш ҳам чексиз бахтсизликдир.\nУлуғ Соҳибқироннинг на юрти, на шаъни эгалик!\nКалтабин, ёғийпараст “даҳо”си ҳам, ақли шортигидан ҳам калта. “Озодлик”нинг хабарчиси ҳам Буюк Жаҳонгирни ҳақорат қилаверади. Ялтоқиларга ҳайкал эмас, Таҳқирларига чек қўйиш шарт.\nТарихни билмаслик, ё бузиш, душманга сиғиниш - юрту элнинг ўлимига олиб келади.\nАгар эл Тенгсиз даҳо Абу Райҳон Берунийни ўқиса, лаънати Қутайбага сиғинмасди. Дунёда бирон эл йўқки, ўзини геноцид - қирғин этган, аёлларини хор этган ёвбошига сиғинса, ўзбекдан бошқа…\nҲали ҳамон Ёвуз Қутайба Мозори Фарғонада, ҳамон ўзбеклар араблар югурдаги - террорларда араблар манфаатлари бор.\nБиз Туркистон, Турон ғоясини эл онгига сингдирмасак эл адашиб юраверади. Ёвлар ва сотқинлар ялло қилаверади.\nЭл - қанотлари кесилган қуш тубсиз жарда. Уни бу тубанликдан ҳақиқий тарих, ҳақиқий адабиёт - икки қанот олиб чиқади.\nЎзбекистонда саводсизликни тугатиш курсларини очиш шарт. Ҳарфларни таниш, беш-ўн Тоҳир Маликка ўхшаган онгсизлар китобларини ўқиш савод эмас.\nСавод - Култегин битикларини ёдлаш, Маҳмуд Қошғарий девонини билиш,\nСавод - Алишер Навоийнинг “Мен учун бир халқ ярат”, деб Тангрига илитижоси боисларини англаш.\nСавод - Берунийдан Аҳмад Донишгача ўрганиш.\nСавод - Фитрат, Беҳбудий, Чўлпонларни билиш.\nСавод - Абдулла Қодирийнинг “Ўтган кунлар”ини, Мақсуд Шайхзоданинг “Мирзо Улуғбек”ини ёд олиш, тарихни билиш…\nЭлнинг подшоси ҳам, зиёлиси ҳам, катта-кичиги - бари билиши шарт!\nЙўқса бу ўлик эл тирилмайди. Оллоҳ, Оллоҳ деб арабу, пирсиён, ўриснинг кетини ялаб юраверади.\nСаводсизлик тугатиш курсларини энг аввало элнинг мараз қисми бўлган, ижодкорлар, санъаткорлар деб аталган фикрсиз онгсизларга “Жаслиқ” қамоқхонасида очиш шарт.\nЭлни онгсиз этган, элни бир мараз мустабидга юкинтирган шу маддоҳлар, яллачилар эмасми?!\nМенда имкон бўлса бу мараз, сотқин галага саводсизликни тугатиш курсларини дорнинг сиртмоғида очардим.\nБутун аҳолини мактабларда - саводсизликни тугатиш курсларида мажбурий ўқитиш шарт. Онгсиз ота она қандай қилиб фарзандини онгли қилсин?!\nҚуш уясида кўрганини қилади дейдилар. Бизнинг қушлар - болалар инида нимани кўраяпди. Яллачиларнинг ялласи, Юлдузу - Озод деганларининг яллалари, ғийбат, ош-ошаш, қулликка ҳозирлик…\nЖиннига кошона қуриб берсанг ўчоқ ёқаман деб уйни ёқади. Жиннига меҳри бор одам, энг аввало жиннини тузатиш чорасини излаши шарт.\nЭл онгли бўлса - элнинг камоли,\nЭл онгсиз бўлса - элнинг заволи.\nЖиннидай - элнинг душмани энг аввало ўзи! Элни жоҳил элдан қутқариши шарт.\nТенгсиз Соҳибқирон - Амир Темур ҳазратларининг икки қиличлари синмас, тенгсиз бўлган.\nУлуғ зотга китоби бошида “қўй ўғриси Темур” деб туҳмат этган Ибн Арабшоҳ тан олиб дейдики:\nИлму ҳикмати денгиз қаъридай тубсиз, Шарқу ғарб тарихининг ҳам отаси, ҳам онаси!\nШундоқ онг лозим бўлган эл тирилмоғи учун. Ўлган Турон тирилмоғи учун!\n5 август, 2017 йил


Тошкент шаҳридаги Инҳа университетида янги йўналиш иш бошлайди\n16:40 / 15.06.2016\n15 июнь куни Тошкент шаҳридаги Инҳа университети томонидан Алоқа музейида кенг оммани кириш имтиҳонларидаги янгиликлар билан таништириш учун матбуот анжумани ўтказилди.\nЯнги ўқув йилидан бошлаб Тошкент шаҳридаги Инҳа университети логистика бўйича янги йўналиш очмоқда. Ушбу йўналишга 2016-2017 ўқув йилида 80 нафар талаба қабул қилинади.\nКорея Республикасидаги Инҳа университетининг логистика соҳасидаги ўқув дастури Кореядаги учта энг яхши дастурлардан биридир. Инҳа университети Hanjin компаниясининг бир қисми бўлиб, у компаниянинг турли тузилмаларига, жумладан, Korean Air компанияси учун мутахассис етказиб берувчи асосий ўқув маркази ҳисобланади.\nЯнги йўналиш Ўзбекистон ҳукуматининг транспорт ва логистика соҳасига қаратаётган катта аҳамияти ва логистика мутахассисларига бўлаётган катта талабни ҳисобга олган ҳолда очилди.\nУшбу йўналишни муваффақиятли якунлаган мутахассислар логистика жараёнларини бошқариш – логистика компаниясини тузишдан то унинг фаолиятини юритишга қадар бўлган барча билимларни эгаллайдилар.\nҲозирги кунга келиб, университет томонидан мажбурий ва факультатив бўлган ўқув дарслари ишлаб чиқарилди. Улар билан университетнинг сайтида танишиш мумкин.


қарши қатъий чоралар кўриш ва ҳолат айбдорларига қаттиқроқ жазо тайинлаш таклиф этилган мурожаат матни қўйилди. «Жамиятда фоҳишаликни ... фақатгина фоҳишаларга ёки ушбу шароитни яратиб бераётган шахсларга жазо берилиши етарли эмас, балки шунда бевосита иштирок этган эркак ёки ...\nўз эгасига — халққа қайтаришни истамади. Жиноятчини қонуний жазодан озод қилиб юборишга Шавкат Мирзиёевнинг коррупцияга қарши кураш ... ҳақида жар солмоқда. Инкор этиб бўлмас асос шуки, маҳкума жазони ўташ шартию тартибларини бузди. Яшаш жойидан ўзбошимчалик билан ...\nшаҳар судининг 2018 йил 1 июлдаги ажримига мувофиқ, Г. Каримованинг жазоси 5 йилга озодликни чеклаш жазосига алмаштирилган. Озодликни чеклаш ... 5 йилга озодликни чеклаш жазосига алмаштирилган. Озодликни чеклаш жазоси маҳкум Г. Каримованинг хоҳишига кўра унинг қизи Иман Каримованинг ...\nноқонуний тарзда фуқарога озодликдан маҳрум қилиш жазосини тайинлаган эди, деб ёзади «Advokatnews». «Жиноят ишини биринчи инстанция судида кўрган жиноят ишлари бўйича Ховос туман судининг раиси ... 50-моддасига зид равишда озодликдан маҳрум қилиш билан боғлиқ оғир жазо тайинлаб, хатоликка йўл қўйган», — дейилади Жиноят ишлари бўйича Сирдарё ...\n«Қора бозор» иштирокчилари учун жазо оғирлашди\nхилоф равишда олиш ёки ўтказиши шундай ҳаракатлар учун маъмурий жазо қўлланилганидан кейин жиноий жавобгарликка сабаб бўлади. Илгари фақат ... ўтказиш жавобгарликни оғирлаштирувчи ҳолат ҳисобланади ва маъмурий жазо қўлланилмасдан тўғридан тўғри жиноий жавобгарликни келтириб чиқаради. Шунингдек, ...\nоиласи ва уч нафар фарзандининг таъминоти зиммасига юклангани каби жазони енгиллатувчи ҳолатлар суд жараёнида назарда тутилди. Судланувчи ... назарда тутилди. Судланувчи 5 йил муддатга озодликни чеклаш жазосига маҳкум этилди. Шу билан бирга Жиноят кодексининг 45-моддаси талабига ...\nсодир этилгани ва қандай оқибатларга олиб келганлигига қараб турли жазо чоралари, жумладан, саккиз йилдан ўн йилгача озодликдан маҳрум қилиш ...\nшов-шув бўлган бўлса, эндиликда судланувчиларга нисбатан тайинланган жазо сурони ундан қолишмаётир. Кўндаланг қўйилаётган савол битта: шу-унча ... Кўндаланг қўйилаётган савол битта: шу-унча жиноятларга шугина жазоми?.. Айбловлар ваҳимали эди-да. Қаранг: Жиноят кодекси (ЖК)нинг ...\nочиқ сайёр суд мажлисида, суднинг ҳукмига асосан тайинланган жарима жазоларини бошқа жазо турига алмаштириш ҳақидаги тақдимномаларни кўриб ...\nберди: — Йўлларга радар қўйишдан мақсад йўловчиларни ушлаб жазолаш эмас, балки йўл ҳаракатини тартибга солиш ва ҳайдовчи, йуловчиларнинг ... ўзи қўйиладиган бўлганда, радарнинг ягона мақсади қонунбузарларни жазолаш бўлиб қолган бўларди. Мана бундай тизимда эса белгилар ҳайдовчиларга ...\nДам олиш кунисиз ишлагани учун новвойга жазо\nНоввой ўзига жарима белгиланганидан кейин арз қилиб чиқди. Нон дўконининг доимий мижозлари ҳам уни қўллашмоқда.


27 июн 2022, Тошкент вақти: 07:25\nМиллий телерадиокомпанияда молиявий тафтиш бошланди\nЎзМТРКдаги Озодлик манбасига кўра¸ жорий ҳафта республика Бош прокуратураси телерадиокомпания реклама бўлимидаги коррупция ва давлат пулларини талон-тарож ҳолатлари юзасидан кенг кўламли тафтиш бошлаган.\nОзодлик тасарруфидаги маълумотга кўра¸ ҳозир устидан тергов кетаëтган "TV MARKAZ"нинг ҳибсда қолаëтган бир неча ходими ЎзМТРКдаги “реклама қилинди дея пул ювиш” тизими ҳақида кўрсатма берган.\nЎзбекистон миллий телерадиокомпаниясида бошланган кенг кўламли молиявий тафтишнинг Гулнора Каримовага оидлиги айтилган "TV MARKAZ"нинг ҳибсдаги ходимлари берган чақувларга асослангани айтилмоқда.\nОзодликнинг Тошкентдаги манбаси тасдиқлаган маълумотга кўра¸ ЎзМТРКда бир дақиқа рекламанинг нархи вақтига қараб, 2000 дан 6000 АҚШ долларигача сотилган.\nРеклама сотиш бўйича мулозимлар эса¸ Озодлик манбалари изоҳича¸ реклама вақтини давлатга ярим баробар қисқартириб кўрсатиб келган.\nЎзбекистон Бош прокуратураси¸ қолаверса МХХ¸ Солиқ ва Ички ишлар идораси терговчилари иштирокидаги текширувларда¸ норасмий манбага кўра¸ бу схема воситасида ўғирланган катта даромад кимнинг чўнтагига тушганини ўрганилмоқда.\nЎзМТРК собиқ ходими¸ журналист Назрулло Охунжонов Миллий телерадиокомпаниядаги талон-тарож ҳолатлари юзасидан терговчиларга маълумот беришга тайëрлигини айтади.\nНазрулло Охунжонов иддаосига кўра, Миллий телерадиокомпанияда реклама пулини ўзлаштириш бўйича вертикал ва горизонтал схемалар мавжуд:\n- Реклама берувчи олдин катта сумма билан чўчитилади. Кейин унга енгилроқ вариант таклиф қилинади. Фақат бу ҳолатда реклама берувчи сумманинг ярмини нақд пул тарзида ва шартномада кўрсатмасдан беради. Нақд пул эса ЎзМТРК раҳбарияти ўртасида тақсимланади. Буни мен бутун маъсулиятни ҳис қилган ҳолда айтаман¸ дейди Назрулло Охунжонов.\nАйни пайтда суҳбатдош¸ телерадиокомпанияда бошланган кенг кўламли молиявий тафтиш раҳбариятни четлаб ўтиб¸ кичик ходимларни жазолаш билан кифояланишини айтади:\n- ЎзМТРК раиси Алишер Хўжаев СНБ дан чиққан ва юқори лавозимдаги кишиларга қариндош. Унинг прокуратурага ҳам алоқадорлиги бор. Шундан келиб чиқиб¸ бу тафтишчилар кичик қурбонлар билан чекланишади¸ деб ўйлайман. Бу қурбон телеканал реклама бўлими бошлиғи бўлиши мумкин¸ лекин бундан нарига ўтишмайди дейди суҳбатдош.\nПул майсаларини ўрадиган машина\nОзодликнинг Тошкентдаги мустақил манбаси тасдиқлаган маълумотга кўра¸ ЎзМТРК раҳбарияти шу кунларда "Тошкент" телеканали реклама бўлими бошлиғи Наргиза Исломова ва "Media Markaz" раҳбари Ҳикматилла Абдунабиевни ишдан бўшатган.\nТошкентлик манба иддаосига кўра¸ ЎзМТРК раис ëрдамчиси Фарҳод Каримовнинг компанияга тегишли бўлган "Media Markaz" давлат унитар корхонаси директори Ҳикматила Абдунабиев билан “пул ўзлаштиришгани” тафтиш қилинмоқда.\nПрокуратура ўрганаëтган ҳолат пул ювишнинг классик тарзи дея малакаланган.\nОзодликка Миллий телекомпаниядаги текширувлар ҳақида маълумот йўллаган ички манба таъкидича¸ Ҳикматила Абдунабиевнинг ЎзМТРК ичида тузилган қўлбола ширкати ЎзМТРК ҳовлисидаги ажриқларни ҳар сафар 50 миллион (расмий курсда 22 000 АҚШ долларига тенг) сўмдан ўриб бериб турган. (Гувоҳларга кўра¸ телекомпания ҳовлисида ажриқнинг ўзи йўқ!)\nОзодликнинг Тошкентдаги манбалари иддаосига кўра¸ ЎзМТРК раиси бу икки қурбон эвазига телекомпаниядаги пул ювиш схемасини сақлаб қолмоқчи.


ЎзА - “Тошкент” автовокзалига 68 та YUTONG автобуси олиб келинди\n“Тошкент” автовокзалига 68 та YUTONG автобуси олиб келинди\n– Маҳаллий фуқароларимиз ва хорижлик сайёҳларга замонавий хизмат кўрсатиш, уларни манзилига хавфсиз ва қулай шароитларда етказишга алоҳида эътибор қаратаяпмиз, – деди “Uzautotrans Service” компанияси бош директори Саидраҳим Икромов. – Шу мақсадда Хитойнинг “Zhengzhou Yutong Bus Co. Ltd.” компаниясида ишлаб чиқарилган 100 та автобус олиб келган эдик. Бугун улар қаторига яна 68 та қўшилди. 51 йўловчига мўлжалланган бу автобусларда йўловчилар учун барча қулайликлар бор. Юмшоқ ўриндиқлар тепасида ҳаво дефлектори, индивидуал ёритиш чироқлари, кондиционер, карнай жойлашган, телефонни қувватлаш қурилмаси мавжуд. Бу йўловчиларга жуда қўл келади. Уларнинг хавфсизлигини таъминлаш учун кузатув камералари ўрнатилган.


Сийрат — Исломобод\nРасулуллоҳ соллаллоҳу алайҳи васалламнинг болаларга қилган муомалалари.\nРобиъул аввал — суюкли Пайғамбаримиз соллаллоҳу алайҳи васалламнинг мавлид ойида эканмиз, Ул зотнинг хулқи тўғрисида тўхталиб ўтиш ва сиратларини дарс қилиш уммат учун фахрдир. Расулуллоҳ соллаллоҳу алайҳи васаллам ёшларга бўлган муносабатлари ўзгача эдилар. Айниқса ёш болаларга нисбатан жуда хам мехрибон бўлиб, чиройли муомала қилардилар. .Буни қуйидаги ҳадислардан билиб олишимиз мумкин. Абу Ҳурайра розияллоҳу анҳудан ривоят …\nИнсон учун энг катта жароҳат етказадиган нарса — бу тилдир!\nislomobod Сентябрь 24, 2020 0 Изоҳ\nКиши ўйлаб қараса, ҳақиқатдан ҳам Аллоҳ таоло бандасига кўпроқ эшитиш учун икки қулоқ, камроқ гапириш учун битта оғиз берган. Кам гапирган кишининг нуқсону-камчиликлари бўлса бекитилади, нуқсони бўлмаса салобатига файз қўшилади. Абдуллоҳ ибн масъуд р.а. айтган экан: “Тилдан кўра қамоққа тушишга ҳақлироқ нарса йўқ”. Ҳа азизлар, тилни бошқарадиган нарса — ақлдир. Ақл баъзида ҳою-ҳавас найрангларига йўлиқиб,…\nislomobod Февраль 17, 2020 0 Изоҳ\nБу саҳобийнинг исмлари Абдураҳмон ибн Авф бўлиб, Бану Зуҳра уруғидан бўлганлар. Кунялари Абу Муҳаммад эди. Маккада пешқадамлардан бўлиб Ислом динига кирганлар. Ривоятларда фил йилидан ўн йил кейин туғилганлари айтилади. Икки марта ҳижрат қилганлар. Биринчиси Ҳабашистонга, иккинчиси Мадинага. Бадр ва бошқа барча жангларда иштирок этганлар. Набий соллаллоҳу алайҳи васаллам Мадинада у кишини ансорлардан Саъд ибн Рабийъ…\nislomobod Ноябрь 17, 2019 0 Изоҳ\nАгар муҳаббат бўлмаса эргашиш ҳам бўлмайди. Бир киши бошқа бир кишини яхши кўриб қолса ана ундан кейин унга эргаша бошлайди. У яхши кўрган нарсаларни яхши кўради, у ёмон кўрган нарсаларни ёмон кўради. Ҳазрати Анас розияллоҳу анҳу табиатларида қовоқни ўзлари яхши кўрмас эдилар. Лекин Росулуллоҳ саллоллоҳу алайҳи васаллам яхши кўрганликлари учун еганлар, истеъмол қилганлар ва яхши…\nПайғамбарга содиқ дўст\nislomobod Октябрь 30, 2019 0 Изоҳ\nОиша розияллоҳу анҳо айтадилар: Росулуллоҳ соллаллоҳу алайҳи васалламнинг саҳобалари йиғилдилар. Улар ўттиз саккизта эдилар. Абубакр Росулуллоҳнинг ошкора даъват қилишларини айтарди. У зот: Эй Абубакр биз камчиликмиз дедилар. Абубакр ўз гапида қаттиқ туриб оларди. У зот ошкора даъватни бошладилар. Абубакр хутба қилиш учун турди. Росулуллоҳ эса ўтирган эдилар. Абубакр Аллоҳга ва Унинг росулига даъват қипган биринчи…\nislomobod Декабрь 1, 2018 0 Изоҳ\nҲеч бир инсон Пайғамбаримиз соллаллоҳу алайҳи васалламчалик мусибат ва машаққатларга учрамаган. Бирор-бир инсон ҳаётида кўплаб синов, мусибат ва машаққатларга учраган бўлиши мумкин лекин, барибир у Пайғамбаримизчалик қийналмаган бўлиб чиқаверади. У зот инсонлар орасидаги энг сабрлиси бўлганлар. Биз у зотнинг ҳаётларини ўрганар эканмиз нималарга сабр қилганликларини билиб оламиз. У зот етимликка, фақирликка, очликка, муҳтожликка, қийинчиликка, ўзларига…\nislomobod Ноябрь 30, 2018 0 Изоҳ\nБир куни саҳобалар Расулуллоҳ соллаллоҳу алайҳи васалламнинг қўлларида тилло узукни кўрдилар ва ўзлари учун ҳам тилло узук ясатиб, тақиб олдилар. Ибн Умар розияллоҳу анҳудан ривоят қилинади: “Расулуллоҳ соллаллоҳу алайҳи васаллам тилло узук ясатдилар. Уни кўз томонини кафт томонларига қилиб тақар эдилар. Инсонлар ҳам узук ясатиб олдилар. Расулуллоҳ соллаллоҳу алайҳи васаллам минбарда ўтирганларида, уни ечиб олдилар…\nОёқ кийим воқеаси\nРасулуллоҳ соллаллоҳу алайҳи васалламга саҳобаларнинг эргашувчи эканликларига далиллардан бири: وعن أبي سعيد الخدري -رضي الله عنه- قال: بينما رسول الله -صلى الله عليه وسلم- يُصلِّي بأصحابه إذ خلَع نعليه فوضَعهما على يَساره، فلما رأى ذلك القوم ألقَوا نِعالهم، فلما قضَى رسول الله -صلى الله عليه وسلم- صلاته، قال: ما حملكم على إلقاء نِعالكم؟ قالوا: رأيناك…\nРасулуллоҳ алайҳиссолату вассаломнинг пайғамбар эканликларига дарахтнинг гувоҳлик бериши (6)\nوعن ابن عمر قال: كنا مع النبي صلى الله عليه وسلم في سفر فأقبل أعرابي فلما دنا قال له رسول الله صلى الله عليه وسلم: «تشهد أن لا إله إلا الله وحده لا شريك له وأن محمدا عبده ورسوله؟». قال: ومن يشهد على ما تقول؟ قال: «هذه السلمة» فدعاها رسول الله صلى الله عليه…\nНабий алайҳиссаломнинг азвожи мутоҳҳаролари\nМехнат инсонни улуғлайди\nКим ярамас бир ишни қилса, ўзи истамаган ишни албатта кўради!


4 Июн 2019 5378\nПрезидентимиз ташаббуси билан тадбиркорлар муаммоларини ҳал этишнинг янги механизми яратилди - Бош вазир қабулхоналари.\nҲужжатларни расмийлаштириш чексиз жараёнга айланади, кредит ажратиш чўзилиб кетади, мос келадиган жой тақдим этилмайди, маҳсулотлар божхоналарда туриб қолади, қўшимча солиқлар ҳисобланади - бу хусусий сектор ҳар куни дуч келадиган муаммолардан бир нечтаси, холос. Буларнинг барчаси ҳақида тадбиркорларнинг ўзи мамлакат бўйлаб ўтаётган республика вазирликлари, идоралари ва банклари вакиллари билан учрашувларда сўзлайдилар.\nМуаммоларни қайд этиш эмас, балки ҳал қилиш лозим\nТадбиркорлар қанча мураккабликларга дуч келишади? Афсуски, ислоҳотларга қарамай, ҳали кўп мураккабликларга, шу боис улар билан ишлашни қайта ташкил этишга қарор қилинди. Бунинг учун Президентимизнинг 2019 йил 14 майдаги «Тадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида»ги фармони қабул қилинди ҳамда унга кўра, ҳар бир туман ва шаҳарларда янги тузилма - Бош вазирининг Тадбиркорлар мурожаатларини кўриб чиқиш қабулхоналари ташкил этилмоқда. Давлатимиз раҳбарининг Виртуал ва Халқ қабулхоналари тажрибаси самарали экани исботланган, бироқ тадбиркорликка алоҳида эътибор зарур.\nҲужжатларни тушунтириш ва тадбиркорларни тинглаш учун Адлия вазири ва Савдо-саноат палатаси раиси бошчилигидаги икки йирик ишчи гуруҳ ҳудудларга йўл олди. Таркибига - 50 га яқин деярли барча республика ҳокимияти ва молия тузилмаларининг биринчи шахслари, маҳаллий ҳокимликлар ва оммавий ахборот воситалари вакиллари ҳамда бошқа ходимлар киритилган. Келгуси ҳафталарда хусусий секторнинг ўн мингдан ортиқ вакиллари, жумладан, хорижий инвесторларни ҳам, қамраб олиш режа қилинган.\n– Бунинг оддий учрашувлардан сезиларли фарқ бор. Ҳозиргиси маърузалардан иборат бўлиб қолмаслиги, балки ҳақиқий мулоқот бўлиши лозим. Бироқ шикоятлар қайд этилиши билан чекланмаймиз - ишга жуда жиддий киришилган, – дейди ишчи гуруҳ раҳбарларидан бири, Адлия вазири Русланбек Давлетов. – Давлатимиз раҳбари тадбиркорларнинг ҳар бир мурожаатига қисқа муддат ичида ечим топиш вазифасини қўйди. Агар имкони бўлса – ўша жойнинг ўзидаёқ. Энг кўп муддат - бир ҳафта ичида. Бирорта мурожаат эътибордан четда қолмайди. Мамлакат келажаги уларнинг қарорига боғлиқ, чунки тадбиркорлик - иқтисодиётнинг юритгичидир.\nТўрт йиллик оворагарчилик... ечим қандай?\n...Соат эрталабки тўққиз бўлди, Когон тумани ҳокимлиги мажлислар залига одамлар ҳали келишда давом этмоқда. Бу ерда Адлия вазирлиги бошчилигида гуруҳнинг биринчи учрашуви - Бухоро, Когон, ва Қоровулбозор туманларидан ишбилармонлар ташриф буюрган. Ишчи гуруҳга мурожаат қилишни истаганлар жуда кўп - залда 200 дан ортиқ киши ўтирибди. Биринчи бўлиб вилоят марказида аҳолига маиший хизмат кўрсатувчи «Ҳалим обод савдо» МЧЖ раҳбари Ҳаким Бобоқулов мурожаатини бошлади. У тўрт йиллик сарсонгарчиликдан ғазабда.\n– Олдинги 1750 квадрат метрлик участкани давлат ва жамоат эҳтиёжлари учун олиб қўйишди ва ўрнига нима беришди? Фақат 600 квадрат метр жой беришди, холос, – дейди тадбиркор. – Қолгани кафолат мактубида ваъда қилинган, аммо амалда - узоқ куттириш, қуруқ расмиятчилик учун ёзилган хат, яроқсиз участкаларни таклиф қилишди, боз устига, ҳатто, фойдаланилмаган жой учун солиқ ундиришга ҳаракат қилишди. Қаерга бормайин, ҳеч қандай ёрдам беришмади.\nМаҳаллий ҳокимият вакиллари: «Бу масалани ўрганиш керак», деди. Бироқ учрашувни олиб борган Адлия вазирининг ўринбосари Акбар Тошқулов шундай деди: «Етар, тўрт йил мобайнида етарли ўрганибсизлар. Шаҳар меъмори, кадастр хизматини чақиринг. Бугуноқ бу масалани ҳал қилиш керак». Шунингдек, бизнес-омбудсман аппарати вакили ҳам қўшимча қилди: «Вазият илгари назоратга олинган, тадбиркорга нисбатан чиндан ҳам адолатсизликка йўл қўйилган». Хўш, ҳал этиш йўлини топишдими? Бу ҳақда қуйида.\nҚамбар Қулиев ҳам юрагидаги оғриқ билан гапирди. Оҳактош ишлаб чиқариш бўйича «Мироншоҳ Автотранс Сервис» МЧЖ раҳбари газ етказиб бериш узиб қўйилгани сабабли корхона ишини тўхтатишга мажбур бўлибди. Тадбиркорликни 1997 йилда бошлаган, ўз биноси бор ва маҳсулотига бўлган талаб ҳам катта. Боз устига 2018 йилда 250 млн. сўмлик кредит олган. Агар фаолият тадбиркорнинг айби билан тўхтаб қолмаган бўлса, кредитни қандай қайтариши мумкин? Энди мол-мулкини сотишига тўғри келадиганга ўхшайди…\n«Ўзтрансгаз» АК мутахассиси қарор уларнинг ваколатига кирмаслигини тушунтирди. Газ бор, бу муаммо эмас. Унинг таъминоти эса қурилиш материаллари ишлаб чиқарувчиларга «зангори олов» етказиб беришни тўхтатиш тўғрисидаги марказлашган қарор билан тўхтатилган.\n– Вилоятдаги тегишли корхоналарнинг бир қисми газ олади, уларнинг рўйхати тасдиқланган, – дея изоҳ берди вилоят ҳокими ўринбосари Жамол Носиров. – Рўйхатга мазкур МЧЖни ҳам киритиш қолган истовчиларга нисбатан тенг кўрмаслик бўлади.\n«Унда мен нима қилишим керак?» сўрайди тадбиркор. Унга ҳам, кўплаб ҳамкасблари сингари, кўмирдан фойдаланишга ўтишни таклиф қилишди. Аммо бунда маҳсулот ўз истеъмол хусусиятларини йўқотади, яъни қорайиб кетади.\nБугун ушбу муаммо бутун Ўзбекистон бўйлаб кўплаб ишбилармонларни ташвишга солмоқда. Шу боис муаммони республика даражасида кўриб чиқишга қарор қилинди. «Ўзтрансгаз» АЖ қонунчилик жиҳатини ҳисобга олмоқда, унинг ҳудудий филиаллари юқорида тасдиқланган рақамларни кутмасликлари керак, балки ўзлари қанча маҳаллий корхоналар газга фавқулодда муҳтожлигини асосли ҳисоб-китоблар билан тақдим этишлари лозим. Савол мураккаб ва ҳукумат томонидан назоратни талаб қилади.\nБухоро туманидан «Рухсат Шаҳноза» ХК раҳбари Шавкат Қудратов яна бир умуммиллий оғриқли нуқтага тўхталиб ўтди. Валюта курсини либераллаштиришдан олдин музлатгич омбор қуриш мақсадида хорижий валютада кредит олган ва ундан кейин унинг миқдори кескин ошиб кетган, яъни сўм эквивалентида 624 миллиондан қарийб икки миллиард сўмгача! Тадбиркор тўғри айтди: «Курснинг либераллаштирилишини олдиндан билганимда кредит олмаган бўлардим? Энди уни қайтаришнинг сира имкони йўқ».\nБанк вакилининг айтишича, унга имконият берилибди, шу ва шунга ўхшаш ҳолатларда тўлов муддати етти йилдан 10-12 йилгача узайтирилибди. Бироқ доллар курсининг ўзгариши молия муассасасининг ваколатига кирмайди. Ишчи гуруҳ ушбу масалани Вазирлар Маҳкамасига тақдим этди.\nУмумдавлат даражасида кўтарилиши керак бўлган яна бир масала замонавий тиббий асбоб-ускуналарни олиб кириш билан боғлиқ. Жанубий Кореянинг «Korea Medikal Fund Sangwon Clinik Himchan» ҚК инвесторлари Бухорода замонавий клиникани очишга қарор қилишди, аммо даволаниш учун ускуналар етказиб берилмади. Аввал уларни рўйхатдан ўтказиш керак ва бу Соғлиқни сақлаш вазирлиги учун масъулият. Божхона эса ускуналарга код берилиши билан ўтказиб юборишга тайёр…\nҚизиғи шундаки, лойиҳа учун инвестицияларнинг умумий миқдори жуда катта - олти миллион доллар, унинг ярми ўша ускуналар учун, улар эса божхонада тўхтаб қолган. Тўғри, технология янги ва бизга нотаниш. Бироқ ишчи гуруҳнинг қайд этишича, бунинг учун жуда кўп ҳужжатлар талаб этилади ва уларни кўриб чиқиш муддати ҳам катта. Камайтириш керак. Масалани ҳал этишда Иқтисодиёт вазирлиги ва Давлат божхона қўмитаси ёрдам бериши лозим.\nЯна қанча чўзиш мумкин?\nЎнлаб мурожаатлар орасида турли муаммоларнинг умумий хусусиятлари - масъул шахсларнинг тадбиркорлар ҳолатига бефарқлигидир. Кўпчилик ўз ишини рисоладагидек бажаришни истамайди. Қоровулбозор туманидаги тадбиркор аёл ҳаммом қурмоқчи бўлди. Ер ажратилган, «Обод қишлоқ» дастури бўйича 200 миллион сўмлик кредит ҳам таклиф этилган. Фақат бунинг учун гаров керак. Гаров сифатида ҳаммомни илгари қурилиши тугалланмаган бино сифатида расмийлаштириш режалаштирилган. Лекин унга ҳали ҳам кадастр берилмаган. Ишчи гуруҳ фақат ҳайратга тушди – бунда муаммо нимада? Майли, расмийлаштираверишсин, ниҳоят...\nБошқа бир тадбиркор ҳам ер майдони ололмаган – у қишлоқ хўжалиги маҳсулотларни сақлаш ва қайта ишлаш корхона қуришга ва бунинг учун 1,3 млрд. сўм сармоя киритишга тайёр эди. Бунинг учун 20 сотих ер керак бўларди, яна 50 киши иш билан таъминланарди. Аммо бухоролик амалдорлар жой топиб бера олишмади... Лекин учрашувда Когон туманидан мос жой топиш варианти танланди.\nЯна бир ҳолат бозордаги жой билан боғлиқ. Учрашувда маҳаллий ҳокимият органлари бунда қуръа ташланиб, унга кўра жойлар ажратилганини айтишди. Тадбиркор эса ишонч билан ҳеч қачон бунинг бўлмаганини айтди. Айтишича, 65 млн. сўм қўшимча харажат талаб қилишган.\nКредитлар билан боғлиқ муаммолар тез-тез янгради. Бир жойда кредит берилмайди, бошқасининг шартлари тўғри келмайди ва гоҳо тадбиркорнинг ўзи лойиҳанинг барча жиҳатларини тўлиқ ҳисобга олмаган бўлади. Жумладан, сўзга чиққанлардан бири «Ҳар бир оила – тадбиркор» дастури бўйича экспортбоп маҳсулотлар ишлаб чиқариш учун саккиз фоиз ставкали имтиёзли кредит сўраган. Унга бундай фоизли кредит, биринчи навбатда, аҳоли бандлигини таъминлашда сезиларли ижтимоий аҳамиятга эга бўлган лойиҳалар учун ажратилишини тушунтиришган. Ва унга Марказий банкнинг маҳаллий бошқаруви ёрдам берадиган тегишли банкни топишни таклиф қилишди.\nАгар Когон қабулида сўзга чиқишни истаганлар кўпчиликни ташкил этган бўлса, Қоракўлда улар сони камроқ эди. У ерга, Жондор ва Олот туманлари аҳолиси ташриф буюрди. Чандир қишлоғидан Рустам Рўзиевга нисбатан қилинган ўзбошимчалик, айниқса, эсда қоларли бўлди.\n– 2018 йилнинг январь ойида маҳаллий ҳокимият 19 йилдан бери ишламай ётган болалар боғчасини тартибга солишни топширди. Мен бу топшириқни ўз ҳисобимдан харажат қилиб, уддаладим ва хусусий МТМни очиш ҳақида ўйлай бошладим, лекин ер майдонининг берилиши ҳақидаги ҳеч қандай қарорни кўрмадим. Бир йилдан ошиқ вақтдан бери кутяпман, – дейди Р. Рузиев. – Маълум бўлишича, бу орада бинони Мактабгача таълим вазирлиги балансига ўтказибдилар, улар эса уни тендерда сотиши мумкин. Хуллас, кўрган зараримни ким қоплаб беради?\nБу ерда Тошкентдан юксак меҳмонлар келишини кутиб ўтирмай, қоғозбозлик лабиринти бўйлаб овораю-сарсон қилмай ҳал этса бўладиган вазиятлар жуда кўп эди. Ижарада тўқувчилик цехи фаолиятини юритаётган тадбиркор аёллардан бири «Ёшлар – келажагимиз» дастури бўйича ер майдони сўради. ННТ оилаларни қўллаб-қувватлаш бўйича раҳбари ҳам ижтимоий аҳамиятга эга ишлаб чиқариш учун жой сўради. Фермер - чорва моллари сотиб олиш учун кредит. Наҳотки, маҳаллий ҳокимият органлари улар учун мос вариантлар топа олмаган?\nУчрашувни туманда яшовчи фуқаро аёллардан бири тадбиркорликни қўллаб-қувватлагани учун Президентга миннатдорлик билдириб якунлади. Ишчи гуруҳнинг келишини ўзининг туғилган кунига мос келиб қолган байрам, дея атади. Учрашувларнинг биринчи куни ана шундай кўтаринки руҳда ўз якунига етди. Унинг натижаларига кўра, ишчи гуруҳ 40 кишининг мурожаатини шахсан тинглади ва деярли эллик кишининг ёзма мурожаатларини қабул қилди. Масалаларнинг бир қисми, масалан, мақола бошида келтирилган Ҳаким Бобоқуловнинг иши, жойида ҳал этилди. Биринчи натижалар – кўзга кўринарли.\nАдлия вазирининг ўринбосари:\n– Президентимиз май ойида тадбиркорлик бўйича алоҳида учрашув ўтказиб, олдимизга муаммоларнинг ҳал этилиши кераклиги борасидаги муҳим вазифани қўйди. Жойида ҳал қилиниши мумкин ва керак бўлган кўплаб мисолларга дуч келдик. Барчаси умумий маълумотлар базасига киритилди ва энди одамларнинг ўзидан қарордан мамнунми-йўқми эканини шахсан билиб олиш мумкин. Уларнинг розилиги олинмагунча, масала ёпилмайди. Хусусий сектор вакиллари ушбу янги механизмнинг амалда ишлашига ишонишлари лозим. Айрим масалалар маҳаллий даражада кўриб чиқилиши мумкин, баъзилари вилоят, энг мураккаблари эса республика даражасида кўриб чиқишга ўтказилади. Албатта, барча мурожаатлар - Бош вазирнинг назоратида. Мурожаатларга нисбатан бепарволикка йўл қўйганларни тегишли чоралар кутмоқда.\nТадбиркорлик субъектларининг ҳуқуқлари ва қонуний манфаатларини ҳимоя қилиш бўйича Вакил девонининг етакчи инспектори:\n– Ишбилармонлар билан бевосита мулоқот қилиш – яхши амалиётдир. Ҳозирда кенг тарқалган муаммоларни аниқлаяпмиз, масалан, агар 100 мурожаатдан 50 таси ер хусусида бўлса, демак улар тизимли тавсифга эга. Ҳар бир вазиятнинг ўз илдизлари мавжуд. Уларни бартараф этиш учун баъзи ҳолларда норматив ҳужжатларни ўзгартириш керак бўлади. Биз қонунчиликни такомиллаштириш бўйича тегишли таклифлар тайёрлашда иштирок этяпмиз ҳам. Агар бузилишлар мавжуд бўлса, уларни бартараф этиш борасида тақдимнома киритамиз. Кўплаб камчиликларни жойида бартараф этиш ҳокимиятнинг ҳудудий органларга боғлиқ. Бироқ ўз ҳуқуқлари ва юридик жиҳатларни билиш масаласи ҳам муҳим ҳисобланади. Баъзилар оғзаки ваъдаларга ишонади, лекин ҳар қандай ҳаракат ҳамиша расмий тасдиқланиши лозим. Шу боис ҳуқуқий тарғиботни кучайтириш ва қарор қабул қилишнинг шаффофлигини ошириш керак.\n«Правда Востока»нинг махсус мухбири.\n10 Июл 2020 2766\n14 Июл 2020 2760\n24 Июл 2020 2280\n22 Июл 2020 2218\n20 Июл 2020 2115\n24 Июл 2020 1901\n24 Июл 2020 1886\n14 Июл 2020 1290\n24 Июл 2020 1272\n15 Июл 2020 1150


Муаззам Иброхимова | сайт переехал на www.awardslondon.com\n(40 голосов, средний бал: 4,78 из 5)\nРодилась 1975 году в городе Кувасай. С 5- класса пишу стихи и рассказы для взрослых. По воле судьбы стала педиатром но не прекращала писать. После рождения первенца стала писать сказки, что бы рассказывать их перед сном своему малышу. Так и появились мои чудные творения. До этого дня изданы три сборника стихов и сказок для детей. Являюсь настоящим членом Ассоциации Детских писателей Узбекистана. Мать четверых детей.\n( отрывок из «Новые сказки старого города»)\nНозир пиёзфурушнинг ёрдами билан ўрнидан туриб, “Парпиевни кидириб, атрофга яна бир карра назар ташлади. Машина атрофини ҳам кўздан кечирди. Ойнасидан ичкарига мўралади. Йук! Ер ютдими? Хозиргина шу ерда Эдику, бола пакир!\nАммо пиёз уюмига эътибор бермади. Агар бир оз аввал ўзи эзиб қўяёзган пиёзларига синчиклаб қараганида борми, нозирнинг оғир тоғорасидан аранг қутулиб , Боқи акага муштини дўлайтираётган Парпиевни даров таниган бўлар эди.\nПиёзфурушга хуморидан чиққунча ширин сийловларни ёғдираётган новча пиёз Парпиев эканига шубҳа йўқ эди. Попуги Пушкинники каби жингалак аммо туси уюлиб ётган пиёзлар каби сап-сариқ кахрамонимизни навбатдаги саргузаштлар кутарди.\n-Ана шуда, тўқликка шўҳлик деганлари,-ҳаёлидан ўтказди нозир,- Бизнинг давримизда хозирги мактаблар қаерда эди. Буларга ҳамма шароитни яратиб берсанг ҳам ўқишмайди. Тузукроқ бозорчи бўлиш учун ҳам ҳеч бўлмаса ўрта мактабни тугатиш лозимлигини бу ёшлар тушунадими?. Ўқийман дегани ўқийди, Парпиевга ўхшагани эса …Э, борей, бир гап бўлар шанба куни уйга эртароқ қайтай” деб дарвоза томон йўналди.\nБир-икки қадам ташлагач хотинининг “пиёз қолмаган” деган гапи ёдига тушиб, чўнтак кавлаб ортга қайтди.\n– Икки кило тортинг ука!- деди шанғиллаб.\n-Хўп бўлади! Хозир “есть” қиламиз,-\nОлиб- сотар боя нозирнинг ўзи пачоклаган пиёзларни катта челакни қиялатиб, қўллари билан сура бошлади:\n-Вой, вой, вой бу одам нима қиляпти? Мени Боқи акага сотиб юбормоқчи-ми? Ёмғирдан қочаман деб дўлга тутилдим-ку! Пиёзга айланган Парпиев, эксковаторнинг ковшидай қўллардан қутулмоқчи бўлди-ю, уриниши бесамар кетди. Челакка чеки тушган бошқа пиёзлар қатори елим тўрвага тўкилди.\n-Пиёз бўлиш ҳам осон эмас ,- деди баданини қашиб, уфлаб,- Хиди-ку майли, сассиқ пиёзларнинг қичишқоқ пўсти ёмон экан! Елим ҳалта бозордай кенг эмас, сариқвойлар намунча ёпишмаса,- деди, пиёзларни нари-бери суриб. Шу вақт галати воқеа содир бўлди. Нари сурилган пиёзларнинг бири тилга кирди:\n– Намунча итарасан хумпар! Шаҳарлик бўлсанг ўзингга! Кимсан ўзи?\nПарпиев шоирга айланган тўтибеданаси, тўтибеданадан “дарс жадвалини” ёдлаб олган Шаригини зоология дунёсида тенги йўқ кашфиёт деб билар эди. Аммо гапира оладиган пиёзни кўриб, эс-хушидан айрилаёзди!\n– Сен гапирдингми ёки менинг томим кетдими?\n– Катта холанг гапирармиди,- пиёз атрофдагиларга кўз қисиб Парпиевнинг елкасига қоқди: – Томинг жойида оғайни. Сен гапира оласану, нима мен эплолмайманми? Нима сен пиёзлар гунг-соқов бўлади деб ўйлармидинг?\nШундагина Парпиев бу дунёнинг у билмаган сирлари хали кўп эканига амин бўлди. “Космосни ўрганиш учун космонавт, пиёзларнинг гапира олишини билиш учун пиёз бўлиб кўриш керак эканда!” ҳаёлидан ўтказди янги пиёз.\nСариқвой уни яна лол қолдириб бояги саволини такрорлади:\nПарпиев нима дейишни билмади. Одамман деса, одамларнинг овқатига тушишларини билган пиёзлар соғ қўймайди. Пиёзман деса, пиёзлар ўзиникиларни ҳидидан ажратиб олишади. Мактабдаги лақабимни айтсам, Пушкиннинг бирорта шеърини айтиб бер, деб қолишлари ҳеч гап эмас! Гапиришни биладиган пиёзлар, сохта Пушкинни бир дақиқада фош қилиб ташлашса керак! Нима десам экан?….Бошини қашлади Парпиев. Шунда миясига ярқ этган фикр келиб, қувониб кетди:\n– Мен-ми, мен…халиги….Чиполиноман! Чилонзорлик Чиполино!- деди Парпиев қора елим халтада сариқ машаклари чиқиб турган янги танишларига. Эртак бор шунақа, Пушкинми, Моцартми ёзган. Кўрмаган бўлсангиз керак, телевизор деган нарсани билмайсизлар- ку?! Чиполино одамлардай гапира оладиган пиёзча. Фақат мен унинг акси, пиёзлардай гапира оладиган одамман.\nПиёзлар унинг гапларини эшитиб, елим халтани узиб юборар даражада мазза қилиб кула бошладилар.\n-Нега куласанлар?-йиғлагудай бўлиб сўради Парпиев.\nБиринчи бўлиб сўз қотгани аранг кулгудан тўхтаб, колганларга жим ишорасини килгач деди:\n– Бу ерда ҳамма Чиполино огайни, мен сенинг ҳақиқий исмингни сўраяпман? Парпиев пиёзларга нописанд назар ташлаб, қаддини ғоз тутди:\n-Сенлар оддий пиёзсанлар, мен эса одамман, фақат бир кишидан қочиш учун шу қиёфага киришга мажбур бўлдим. Хозир ҳам аслимга қайтишим мумкин аммо елим халта узилиб кетиши муқаррар.\n-Қолаверса маҳалла нозири.. тутиб олади!-дегин оғайни дедди, бошқа бир пиёз Чиполинони лол қолдириб. – Биз ҳам сендай Чиполинолармиз! Фақат қишлоқи Чиполинолар! Қишлоқ мактабларининг бирида, бир синфда ўқиб, дарсдан “оптом” қочишни яхши кўрар эдик. Ажойиб кунларнинг бирида, ўттиз бир синфдош дарсдан қочиб, кинога кирмоқчи бўлдик. Сени қувиб келган нозирнинг ҳамкасби биз томонларда ҳам бор. Фақат у, Шерлок Холмснинг руҳи билан маслаҳатлашиб, қочоқларни тутишни хадисини олган. Хуллас, у бизларни кўриб қолиб, ортимиздан тушди. Қарасак қочадиган жой йўқ, қолаверса нозир биттамизни тутиб олсалар, эртага мактаб директори ҳаммамизни адабимизни беришини билиб “оптом” югуравердик. Қишлоқ идораси олдида, орқасига пиёз юкланган катта машина юрмоққа чоғланиб турган экан, унга бир-бир сакраб чиқ бошладик. Нозир келгунча, узоқроқ кетиб оламиз деб ўйлабмиз аммо чучварани хом санаган эканмиз. Нозир хуштаги чуриллаши билан хайдовчи моторни ўчирди. Нима қилишимизни билмай, ҳаммамиз ичимизда “Пиёз булганимиздаку!” деб юборибмиз. Мана, кўриб турганингдек олий сифатли пиёз бўлиб, шаҳарликлар бозорига келиб ўтирибмиз.\nЯнги Чиполинонинг қулоқлари шанғиллаб, сариқвойнинг қолган гапларини эшитмади. “Бўлиши мумкин эмас, бутун бошли синф пиёзга айланиши мумкинми? Мени калака қилишяпти, тўхта хозир иккита савол бериб уларнинг асл башарасини очиб ташлайман. Уф, фанлар бўйича савол берай десам, ўзим яхшироқ билмайман. Нима десам экан?\n– Бизларга ишомаяпсана?- cўз қотди фикирларини ўқиб тургандай бояги пиёз,- истаганча синашинг мумкин. Мактабда ўтиладиган фанлар бўйича савол бера қол, афтидан тенгдошга ўхшаяпмиз.\nБироқ, Чилонзорлик Чиполино уларни синаб кўриш фикридан қайтган эди. Булар одамми, пиёзми ким бўлганларида ҳам жўяли савол бера олмайди. Қолаверса унга ҳам савол бериб қолса тамом бўладику! Билмай турса, “Сен одам эмассан” дейишмасин! Ўз билимини ҳаёл тарозусида тортиб кўрган Парпиев гапни бошқа томонга буриб юборди.\n– Ҳалиги, “ Кайта одам булганимиздаку!” демадиларинг-ми?\nЭх!- хўрсинишди пиёзлар,- Сен айтган гапни шу ерга етгунга қадар ичимизда миллион мартадан ортиқ кайтардик! Энди абадий пиёз холимизда қолиб кетсак керак.\nЧилонзорлик Чиполино товонигача музлаб кетди. Қанақасига, пиёз холида қолиб кетишади, бу ғирт телбалик-ку! Эх, унинг қанча ниятлари бор. Бозорда мактаб ташкил қилишдек буюк орзуси амалга ошмай қолаверадими? Ўзи шунақа, оламшумул янгиликлар қиламан десанг дарров кўз тегади. Кеча йўлда зўр бир машинани кўриб, қилган ниятларичи? Улғайса, Асакада чиқа бошлаган “Шевролет Каптива” ёки BMV олиб минмоқчи эди. Пиёз холича қолиб кетаверса, мошинанинг ўриндиғига ҳам чиқа олмайдику! Онаси, яқинлари танимаса нима бўлади? Тарзан танимай ғажиб ташласая! Типратиканни тишлаб коптокдай бурдалаб ташлаган итга пиёз нима бўлибди. Парпиев миясида чақнаётган бир-биридан қўрқинчли фикрларни хайдай олмай, гарангсираб турган чоғ елим халтанинг бир бурчагига йиғилиб олган Чиполинохонлар уввос тортиб йиғлаб юборишди.\nПиёзларинг бири синфком шекилли улар томонга қараб ўшқирди:\n– Бас қилинглар, йиғламанг! Қиз болага бало бормиди дарсдан қочиб! Сенларсиз ҳам адойи-тамом бўлиб турибмиз. Ундан кўра бу холатдан қутулиш йўлларини топинглар. Хой Барно, физикадан зўрсану, пиёзни инсонга айлантирадиган бирорта формулани эслаб кўр! Сенчи, Гулноз энанг катта фолбин! Бир-иккита дуони ёд олгандирсан? Ёнингда турган Малоҳатни куф-суфлаб тур, зора бирор натижа чиқар! Йўл бўйи йиғлаб келдиларинг, фойда йўқ-ку!\n-Индамай кетаверсак, Боқи аканинг хотини майда қилиб тўғраб кизиган ёкка ташлайди. Вой шурииим! Амаллаб елим халтадан чиқиб, нозирга тушунтириш лозим,- хурсинди Парпиев, синфкомнинг гапини бўлиб.\nБоқи ака бўлса елим халта ичидаги суҳбатдан беҳабар, лейтенат Коломбонинг руҳи билан гаплашиб кетар эди. – Кўрдинг-ми, Коломбо! Тўполончилар анойи эмас, қочоқларини тутаман десанг хавода парланиб учиб кетади. Бола эртага жиноят кўчасига кирмаслик учун, хозир тарбияланиши керак. Нима дединг, лаббай? ….. – Йўғ-эй, жа унчаликмас. Гапларимдан, бу ерликлар умуман гап уқмас эканлар деб ўйлама. Биз ҳам, бизнинг ота-бобомиз ҳам дарсдан қочиб турганмиз лекин ҳамма нарсанинг меъёри бўлиши керак. И-е автобус, кетдик илашиб олайлик, хотин пиёзсиз овқат қилиб қўймасин таъми бемаза бўлади,- дея бекатда тўхтаган яшил автобус томон югурди.\nНозир автобусга чиқиб жойлашиб олгач, елим халтадаги пиёзни оёғи остига қўйиб, таниш-билишлар билан бош ирғаб саломлашган бўлди.\nМай қуёшининг қиздиришига қараганда бу йил ёз қаттиқ келади, хаёлидан ўтказди нозир. Шунақа вақтда қочоқларни қувламай бола-чақа билан уйда роҳатланиб ўтирсангда! Унинг худудида бир ярим мингдан зиёд бола ўқийдиган мактаб бор. Парпиевдакалар кўп бўлмагани билан, битта бош оғриқнинг ўзи юзта боланинг тўполонини таппи қилиб, нозирни ноғорасида ўйнатади. Мана уйига кетяптию, икки ҳаёли унда ишқилиб бугун кечгача ёмғир ёғсин. Ота-онасига нима дейди? Коломбо балки сен тушунтирарсан! . Нима? Ёнимдаги хотинга қарайми? Нозир ўйларига берилиб, ёнида ўтирган аёлга эътибор бермаган экан. Коломбо айтганидан сўнг, қорача хотин кўзига иссиқ кўриниб, уни танигач тилини ютиб юборгандай ғўлдиради:\n– Опа, сиз Парпиев ….нинг онасиз-а, тепа кўчадаги 1-уйда яшайсизлар?\nАёл нозирни таниб “Хм” деди энсаси котиб.\n– Ўғлингиз бугун ҳам дарсдан қочган экан, тутмоқчи эдим…тутмоқчи эдим,- бозорда йўқолиб қолди\n– Ушлашни эплай олмаганингиздан кейин шуда! Мани ўғлим ҳамма дарсдан қочса ҳам жисмоний тарбияни қолдирмайди. Зўр югуради! Йўқолиб қолдимиш? Ушлашни билиш керак! Умуман олганда эса боплабди. Милиса дегани тўхтамай харакатда бўлиши лозим! Ўғлимдака болалар бўлмаса нима учун ойлик оласиз?\nНозирнинг жаҳли чиқди. Мана шуда, оилада тартиб-интизом бўлмаса! Онасининг ўзи ўғлини ёқлаб, нозирни калака қилиб ўтирибди. У “менга нима?” деди-ю, бошқа ўриндиққа ўтирмоқчи бўлиб қўзғолдию, оёғи остида турган елим халтани унутиб тепиб юборди.\nШу вақт елим халта йиртилиб, пиёзлар автобус ичига юмалаб кетса бўладими? Жаҳлинг чиқса бурнингни тишла деганлари ҳақ гапда! Бурнини тишллолмаган нозир, гудраниб юмалаб кетган пиёзларни тера бошлади. Соладиган бошқа идиш йўқ, бечора кимдан бирор нарса сўраб туришни хам билмайди. Пиёзсиз қайтса, пиёзхўр хотини яна бозорга қайтариши табиий.\nЯхшиям йўловчилар анча инсофли, пиёзлар терилдию аммо хадеганда бирор тўрва топилавермади. Худди шу вақт, йиртилган елим халтадан муралаб турган узунчоқ пиёз сакраб чикиб, Парпиевнинг онасининг калишига ишкаланса буладими?\n-Ё Пирим бу нимаси ?- Калишга ишкаланаётган пиёзга ишонмай кўзларини ишқалади.\nЙўқ, бўлиши мумкин эмас, мен қаттиқ чарчаганман дея, кўзларини юмиб очди, очиб юмди. Ие энди гапирмокчими?\nШунда, кора гарч-гурч туфлисига хам нимадир урилаётганиини сезиб пастга каради. Карадию, ёнбошга агдирилди.\nОёк остида беш-ўнта пиёз қатор терилиб сакраб, шохи чиккан бузоқчадай нозирнинг божаси совга килган туфлини нишонга олиб сузардилар. Улар , бошларига муштлаб гапираётгандай булишар аммо томи кетиб улгурган Парпиев бир чеккада йиглаб турган бошка пиёзларни бошини силаб овутиш билан оввора эди. Уйку элита бошлаган Парпиевнинг онаси булса калишига урилаётган «углини» хайдовчи томонга отиб юборди.


Kasalliklar bo'yicha barcha ma'lumot Йод ва темир орасидаги боғлиқлик. » DAWO.UZ\nБош суякларини ўрганамиз. Иммунитет ўзи нима? (1-қисм) У бизни доим химоя қиладими? Вакцинация (эмлаш) – қилдириш керакми? Титан гель – фойдаси борми? "Машина"га хомиладор аёл Йодоферни қўллаш бўйича йўриқнома\n08 ноя 2016 йил Йодофер\nОрганиздаги йод метаболизмининг интенсивлиги бевосита витамин А, цинк ва темирга узвий боғлиқ . Бу микроэлементларнинг етишмовчилиги қалқонсимон без фаолиятига катта таъсир қилади. Тироид гормонлар синтезини 2 ва 3 - этапида иштирок этувчи тиреопероксидаза ферментибевосита гемга боғлиқ хисобланади. Шунинг учун ТТК (темир танқислик камқонлик) да йод профилактикаси учун ишлатиладиган дорилар эффективлиги паст бўлади .\nБош суякларини ўрганамиз. 14.03Хол хақида тўлиқ маълумот. 13.03Сепкил – аслида нима? 10.03Киндик – хомила хаётининг асоси. 09.03Инсон танасида қанча соч ва тук бор? 06.03Тирноқ тузилишини ўрганамиз. 24.02Инсондаги энг катта аъзо қайси? 23.02Иммунитет ўзи нима? (3-қисм) Иммунитет аъзолари. 18.02\nБош сахифа Мақолалар Янгиликлар Йодофер Биз ҳақимизда


Ўз корхонамизни очмоқчимиз, бироқ қандай шаклда очишни билмаяпмиз. Қайси бири яхши ва ишончли: МЧЖми ёки ҚМЖ?\nФ.Мусоева ва Г.Мартиросова.\n– МЧЖ ва ҚМЖнинг умумий хусусиятлари кўп. Масъулияти чекланган ва қўшимча масъулиятли жамиятларни ташкил этиш, уларнинг фаолияти, ушбу жамиятларни қайта ташкил этиш ва тугатиш бобидаги муносабатларни «Масъулияти чекланган ҳамда қўшимча масъулиятли жамиятлар тўғрисида»ги Қонун (6.12.2001 йилдаги 310-II-сон) тартибга солади.\nМасъулияти чекланган жамият (МЧЖ) деб, худди қўшимча масъулиятли жамият (ҚМЖ) сингари, бир ёки бир неча шахс томонидан таъсис этилган, устав фонди (устав капитали) таъсис ҳужжатлари билан белгиланган миқдорларда улушларга бўлинган хўжалик жамияти ҳисобланади.\nБироқ МЧЖда иштирокчилар унинг мажбуриятлари бўйича жавобгар бўлмайдилар ва жамият фаолияти билан боғлиқ зарарлар учун ўзлари қўшган ҳиссалар қиймати доирасида жавобгар бўладилар. Ушбу ташкилий-ҳуқуқий шакл шу жиҳати туфайли ҳам жуда оммалашган.\nҚМЖ иштирокчилари эса жамият мажбуриятлари бўйича ўзларига тегишли мол-мулклари билан ҳамма учун бир хил бўлган ва қўшган ҳиссалари қийматига нисбатан жамиятнинг таъсис ҳужжатларида белгиланадиган каррали миқдорда солидар тарзда субсидиар жавобгар бўладилар. Яъни ҚМЖ кредиторларнинг талабларини ўзига тегишли бўлган мол-мулкдан тўлиқ ҳажмда қондиришга қобил бўлмаса, қолган талаблар унинг иштирокчиларига қаратилади. ҚМЖ иштирокчилари жавобгарлигининг энг юқори миқдори унинг уставида назарда тутилади.\nШу тариқа, кўрсатилган ташкилий-ҳуқуқий шакллар ўртасидаги асосий фарқ фирма мажбуриятлари бўйича жавобгарликни ҳуқуқий тартибга солишдадир.\nҚМЖ камдан кам ҳолларда ташкил этилади, чунки тижорат ташкилотларининг унга яқин ва энг кўп тарқалган шакли – МЧЖ билан қиёслаганда, иштирокчилар зиммасига қўшимча мулкий жавобгарлик юклайди.\nБироқ айни шу сабабли ҚМЖ МЧЖга қараганда ишончлироқ ҳамкор ҳисобланади. Назарий жиҳатдан олганда бундай ташкилотлар билан ишлаш фойдалироқ, чунки маблағларни йўқотиш хатари кам. Бизнеснинг ҚМЖ андозасида ташкил этилиши биринчи навбатда жамият муассислари бўлғуси ҳамкорларга жамият номидан қабул қилинадиган қарорлар учун ўзларининг мол-мулклари билан ҳам жавоб беришларини кўрсатиш мақсадини кўзлайди.\nМЧЖнинг тўлиқ фирма номи жамиятнинг тўлиқ номини ва «масъулияти чекланган жамият» сўзларини ўз ичига олиши керак. Масъулияти чекланган жамиятнинг қисқартирилган фирма номи унинг тўлиқ ёки қисқартирилган номини ҳамда «масъулияти чекланган жамият» деган сўзларни ёки MChJ қисқартмасини ўз ичига олиши керак.\nҚМЖнинг тўлиқ фирма номи жамиятнинг тўлиқ номини ва «қўшимча масъулиятли жамият» деган сўзларни ўз ичига олиши керак. Қўшимча масъулиятли жамиятнинг қисқартирилган фирма номи жамиятнинг тўлиқ ёки қисқартирилган номини ҳамда «қўшимча масъулиятли жамият» деган сўзларни ёки QMJ қисқартмасини ўз ичига олиши керак.\nЮқоридагилардан келиб чиққан ҳолда имкониятларингизни чамалаб кўриб, уларнинг қай бирини танлаш – фақат сизнинг ихтиёрингизда!


00:00 / 17.03.2012 | eski savollar | 1977\nАссалому алйкум опажон! Салолларим бир нечта. Арзимаган саволла бериб вақтизи олган болсам узр.1)\tқош ҳақидаги саволимда қош татуажига эмас кўз татуажига “ислом.уз”да бўлавверади деганла2)\tмани чақалогим бор памперс тутаман ўзим хам алwайс ишлатаман эштишинча бу гуноҳ экан ташашдан олдин ювиб кейин ташаш керак экан шу ростми?3)\tМан совол жавоблари оқиб видиления тахорати бузади деган фикрга келди. Бу бизга боғлиқ эмаску яни менда бу ирсий бўса керак опам ойим хаммада шундай келаверади. Базида 1 кун кемиди лекин бу камдамкам холларда, қоган пайтла кевуради намози ичидаям шунда тахоратин синадими хар намозга янги тахотарат олишим керакми? Тахорати бозадиган нарсалада бу ҳақда топмадим ёки тушунмадиммикан бир нечта китоб кордим топмадим4)\tҚазо намозга ният қиганда қандай ният қилинади5)\tБир нечта намоз қолдирган боса ўқишда қандай тартибда ўқилади 6)\tБу саволимни айбга буйирмисиз аёллар ҳам тушида эҳтилом боладими? Мани тушимда бир неча марта шундай болгандай бўлди нимадир ҳис қигандай бўлдим леким кийимларим тоза, атрофимдаги кўп аёлларда сўрадим ҳеч кимда ундай болмаган экан7)\tМан мп3плееримга қурон тиловатларини ёзволиб кундузи уй ишларимни бажараётгада эшитиб бажараман бир танишим бу ишим нотогри экенини айтди ҳақиқатдан шундайми8)\tЭкран орқали хар хил кино сериаллар жуда кўп. узим коп теливизор кормайман лекин кечки пайт 2та сериал кораман бунда кўрган номахрамлар хукми қандай9)\tМусиқа, ашула эшитиш хақида фикризи билмоқчи эдим. Коп савол берганимдан хижолатдаман лекин нетга тез тез киришга имконим ёқ шунга саволларим тўпланиб қолади, жавоблар учун олдиндан каттакон рахмат ОЛЛОҲ ишларизга бизга охшаганлага ёрдам беришизда ўзи мададкор болсин\n1. татуаж ҳар қандай аъзога ҳам мумкин эмас. сиз ўша ўқиган нарсангизни менга ҳам юборинг, бир кўрайликчи.2. рост эмас. 3. видиленияни сиз таҳорат бузади деган фикрга келишингиздан аввал шариат уни таҳорат бузувчи деб айтиб бўлган. сиз ўзингизни соҳиби узрмисиз ёки йўқми, шуни аниқлаб олинг. бу "муслимаат.уз" нинг фиқҳ дарсликлари бўлимида бор. савол жавоблардан топсангиз ҳам бўлади.4. фалончи намознинг қазоси, ёки умуман қазо намози деб ният қилаверасиз.5. беш маҳалгина намозни қазо қилган одамгина намознинг қазоларини тартиб билан ўқийди. ундан кўп бўлса, хоҳлаганча ўқийди. 6. аёлларнинг ҳам иҳтилом бўлиши ҳадиси шарифда ҳам келган. хўллик топсангиз ғусл қиласиз, бўлмаса йўқ.7. Нотўғри эмас, иншааллоҳ.8. номаҳрамларга шаҳват билан қаралмаса бўлди.9. бундай нарсаларга умумий ҳукм берилмайди, тури, навига қараб бир нарса дейиш мумкин. эзгулик, одоб ахлоқ ҳақида бўлса, зарари йўқ.


АҚШлик сиёсатшунос: АҚШ Россия, Хитой ва Эрон билан бараварига уруш олиб борадиган ҳолатда эмас\n16:24 / 19.07.2015\nАҚШлик сиёсатшунос Пол Крейг Робертснинг фикрича, АҚШ ўзининг кучларини Россия ва Хитой билан курашга қаратиш мақсадида Эрон ядровий дастури бўйича халқаро воситачилар “олтилиги” таркибида Эрон билан келишувга эришди.\nАҚШ давлат котиби ёрдамчиси Виктория Нуланднинг Донбассдаги можаронинг кучайиши ҳолатида АҚШнинг Россияга босимни кучайтиришга тайёрлиги ҳақидаги сўзларидан кейин Робертс АҚШ президенти Барак Обама Москва билан муносабатларда Вашингтон томонидан яратилган кескинликнинг камайишидан манфаатдор эмаслиги ҳақидаги хулосага келмоқда.\n“АҚШ ва унинг ваколатли шахслари дунёнинг катта қисмида одамларни ўлдиришни давом эттирмоқдалар. Кўринишича, Обама – тинчлик одами эмас”, деб ёзмоқда сиёсий шарҳловчи Обамага тинчлик бўйича Нобель мукофоти берилганига шаъма қилиб.\n“Россия ва Хитой АҚШнинг ҳаракатларини чекламоқда. Собиқ Иттифоқ тарқалгандан кейин АҚШ ўзининг сўзини ҳеч қандай қаршиликсиз ўтказишга ўрганиб қолган эди.\nБироқ Россиянинг Владимир Путин раҳбарлигида кўтарилиши ҳамда Хитой қудратининг ошиши АҚШнинг устуворлигини барбод қилди. Энди АҚШ ўзига аввалги таъсирини қайтиб олмоқчи. Бироқ АҚШ ўзининг энг яхши ҳарбий ва иқтисодий ҳолатида эмас”, деб ёзмоқда Робертс.\n“Ўзининг улкан манманлигига қарамасдан, Вашингтон бирваракайига АҚШ Россия, Хитой, Эрон ва “ИШИД” билан кураша олмаслигини тушунмоқда. Бу ҳолатнинг англаб етилиши Эрон билан келишувга эришишнинг сабабларидан бири бўлди”, деб қўшимча қилмоқда сиёсатшунос.\nРобертснинг таъкидлашича, Эрон билан келишув энди Теҳронга ИШИД жангариларига қарши ҳаракат қилишга имкон беради. Бунгача радикал исломчилик томонидан солинаётган хавф ва Эрон билан боғлиқ муаммолар Вашингтонга Россия ва Хитой билан курашиш учун зарур бўлган вақт, энергия ва захираларни олаётган эди.\nБундан ташқари, Эрон билан келишув АҚШ учун ноқулай бўлган, Европанинг Россиядан энергетик боғлиқлигини заифлаштиришга имкон беради.\n“Вашингтон бу боғлиқликни тугатишни истайди ва қўшимча пуллар Эроннинг Европага табиий газ ва нефть етказиб берувчи давлатга айланишига ёрдам беришига умид билдирмоқда”, деб ёзмоқда Робертс.


Сут соғиб олиниши – Tadbirkor-Fermer\nСут соғиб олиниши\nСоғиш стаканларини сўрғичларга кийдириш\nВакуум крани очилгач, бир қўл билан соғиш аппаратининг коллекторини елин томон юқорига кўтариш керак. Бунда соғиш стаканлари ерга томон осилган ҳолда бўлади, сўнгра сутшлангининг қисқичи очилади ва елин остига яқинроқ келтирилади. Иккинчи қўл билан галма-галдан стаканлар сўрғичга кийдирилади. Соғиш аппарати ҳавони сўриб олмаслиги учун соғиш стаканлари тезда сўрғичларга тақалади ва кийдириб қўйилади. бунда соғиш стаканларини маълум тартибда кийдириш керак. Масалан, аввал сигирнинг ўнг томондаги биринчи, кейин иккинчи сўрғични, сўнгра чап томондаги биринчи ва иккинчи сўрғичи стаканларга кийдирилади ёки чап томондаги иккини сўрғичи, кейин биринчи, сўнгра ўнг томондаги иккинчиси ва биринчиси кийдирилиши мақсадга мувофиқдир.\nМабода сигирнинг фақат учта сўрғичидан сут соғиладиган бўлса ва битта сўрғичи сутсиз бўлса, соғиш стаканининг биттаси пробка билан беркитиб қўйилади.\nСут соғиб олиниши.\nСут соғб олиш энг муҳим процесс бўлиб, унга алоҳида эътибор бериш талаб этилади. Кузатишлардан маълум бўлишича, соғиш вақти яқинлашган сари унинг елинида сут ва босим кўпая боради. Бинобарин, тажрибадаги сигирларнинг сўрғичига найча катетер тиқиб қўйилган. Бунинг натижасида елиннинг цистернасидан ва йирик сут йўлларидан сут оқиб туша бошлаган. Олинган сутнинг умумий миқдори ҳамма вақт соғиб олинадиган сутнинг ярмини ташкил қилган. Сутнинг қолган қисми эса елин альвеолаларида, майда сут йўлларида ва елиннинг юқори қисмида сақланиб қолган. Бундай сақланиб қолган ссутни худди мочалкани сувга бортириб тортиб олганда унинг таркибида қолган сувга ўхшатиш мумкин. Лекин елинда сақланиб қолган сутни соғиб олиш учун маълум тадбирлар амалга оширилиши кераклиги исботланган.\nСигирлардан сут соғиб олишда улар организмда мураккаб процесслар кечади, бунда ҳайвоннинг нерв системаси, ички секреция безлари, елин мускуллари актив иштирок этиши натижасида сут ҳосил бўлади. Масалан, сигирхоналарга соғувчиларнинг келиши, соғиш аппаратларининг товуши, елинни илиқ сувда ювиши, уқалаш (массаж) ва, айниқса, сўрғичларга қўл теккизгандаги таъсирлар сигирлар нерв системасида ўз аксини топади. Бунинг натижасида нерв импульслари сигир миясига бориб етади ва бунга жавобан елин цистерналаридаги мускул толалар бўшашади, йирик сут йўллари янада кенгаяди. Бир вақтнинг ўзида бош миянинг кичик безчаси ҳисобланган гипофис бўйруқ олади ва у ўзидан окситоцин гормонини қонга чиқаради. 20-30 сония ичида уни қон елин босими ортади, сўрғичлар таранглашади, майда сут найларидаги сут йирик йўллар томон оқиб тушади. Сут цистернаси сутга тўлади ва сут бериш процесси бошланади.\nОкситоцин ўз таъсирини 6 дақиқа мобайнида давом эттира оларкан. Сўнгра у парчаланиб, ўз кучини йўқотади. Бунинг натижасида елин альвеолаларининг сиқилиши кучи тугаб, унда қолган сутни соғиб олиш имконияти камаяди. Шунинг учун ҳам қолган сутни соғиб олиш учун соғилаётган сигиирнинг нерв системасига, рефлекторлик процессига қайта таъсир кўрсатиш керак экан. Бунда елинни эҳтиёткорлик билан массаж қилиш ва муомалани яхшилаш керак.


Акциядорларнинг навбатдан ташқари умумий йиғилиши ...\nЯнгиланган сана: 3 Феврал 2020, 16:32\n30 январ 2020 й. - 24 феврал 2020 й.\nТошкент шаҳри, Навоий кўчаси, 7 уйда жойлашган “Трастбанк” ХАБ акциядорларнинг навбатдан ташқари умумий йиғилиши бўлиб ўтишини маълум қилади.\n1. Акциядорлар навбатдан ташқари умумий йиғилиши регламентини тасдиқлаш.\n«Трастбанк» ХАБ акциядорлари навбатдан ташқари умумий йиғилиши кун тартиби\n2020 йил 24 февраль соат 15: 00 дақиқа.\n1. Акцияларнинг 24 қўшимча чиқарилиш якунлари ва Банк Устав капиталининг янги миқдорини тасдиқлаш.\n2. Эълон қилинган акцияларнинг энг кўп миқдорини белгилаш.\n3. Банкнинг янги таҳрирдаги уставини тасдиқлаш.\n4. «Трастбанк» хусусий акциядорлик банки акциядорлари умумий йиғилиши тўғрисидаги низомни янги таҳрирда тасдиқлаш.\n5. «Трастбанк» хусусий акциядорлик банки кенгаши тўғрисидаги низомниянги таҳрирда тасдиқлаш.\n6. «Трастбанк» хусусий акциядорлик банки тафтиш комиссияси (тафтишчиси) тўғрисидаги низомни янги таҳрирда тасдиқлаш.\n7. Давлат қимматли қоғозлар (ғазначилик мажбуриятлари, давлат қимматли қоғозлари (облигациялар), Марказий банк облигациялари) билан йирик битимлар тузиш тўғрисида.\n«Трастбанк» ХАБ акциядорларнинг навбатдан ташқари умумий йиғилиши 2020 йил 24 февраль Тошкент шаҳри, Навоий кўчаси, 7 уй, «Трастбанк» ХАБ биносининг 1 қаватида ўтказилади.\nРўйхатга олиш соат 14:00 да бошланади, йиғилиш бошланиши соат 15:00 да.\nАкциядорларнинг навбатдан ташқари умумий йиғилиши ўтказилиши тўғрисида хабар юбориш учун акциядорлар реестри шакллантириладиган сана - 2020 йил 30 январь.\n«Трастбанк» ХАБ акциядорларининг навбатдан ташқари умумий йиғилишида иштирок этиш ҳуқуқига 2020 йилнинг 18 февраль ҳолатига шакллантирилган «Трастбанк» ХАБ акциядорларининг реестрида қайд этилган акциядорлар эга бўлади.\nАкциядорлар, навбатдан ташқари умумий йиғилишга тақдим этилиши лозим бўлган ҳужжатлар билан Тошкент шаҳри, Навоий кўчаси 7-уйда танишишлари мумкин.\nОхирги янгиланиш: 30 Ноябр 2020, 11:48 (GMT+5)\nҲозир сайтда: рўйхатдан ўтганлар - 0, меҳмонлар - 28


"Навбахор": Ёшларимиз “Норин” билан ўйнашади - Спорт UZ - Скачать музыку бесплатно новинки музыки 2016-2017\nЖамоамиз ёшлари ҳам мавсумга қизғин тарзда ҳозирлик кўришмоқда. Дурбек Умаралиев, Мустафо Байрамов ва Шерзод Жўраев каби мураббийлар қўл остида бугунги кунда 25 нафар футболчи шуғулланмоқда. Мураббийлар машғулотлар чоғида бир қатор иқтидорли ёшларни ҳам синовдан ўтказишмоқда. Ишончни оқлаган ёшлар эса янги мавсумда “Навбаҳор” либосида майдонга тушиш ҳуқуқига эга бўладилар. Ёшлар жамоамиз мураббийлари ҳам машғулотлар давомида асосий эътиборни жисмоний қувватни мустаҳкамловчи машқларга қаратишмоқда. Шу билан биргаликда назорат ўйинларини ўтказиш ҳам режалаштирилган. Ёшларимиз мавсумлар оралиғидаги дастлабки учрашувни эртага ўтказишади. Ёш “навбаҳор”чилар Норинда биринчи лиганинг янги вакили “Норин” жамоаси билан куч синашишади. Иккинчи учрашувни эса 23 январда ўтказиш кўзда тутилган. Футболчиларимизнинг иккинчи ўйиндаги рақиби номига ҳозирча аниқлик киритилганича йўқ. Айни пайтда бу борада музокаралар давом этмоқда. Категория: Спорт UZ Нашли ошибку?


11:40 / 16.11.2017\nАмериканинг The New York Times нашри яқин орада турмушни илмий-фантастика фильмларидаги каби тубдан ўзгартириб юборадиган янги технологиялар рўйхатини тузиб чиқди.\n1. Соғлиқни сақлаш соҳасида сунъий интеллект\nНейротармоқлар тиббий хизмат кўрсатиш соҳасида ҳақиқий инқилоб ясаши мумкин. Чуқур ўргатиш сунъий интеллектни МРТ ва рентген суратлари орқали беморга ташхис қўядиган даражага олиб чиқади. Масалан, нейротармоқ миллионлаб ретинал суратларни таҳлил қилиб, диабетик кўзи ожизликнинг дастлабки босқичини аниқлайди. У компьютер томография суратларини кўриб чиқиб, ўпка саратонига ташхис қўя олади. Бундай технологиялар малакали шифокорлар етишмайдиган минтақалар учун жуда зарур. Хусусан, Google компанияси Ҳиндистоннинг икки шифохонасида синов дастурларини ишга туширмоқда. Infervision стартапи эса Хитойда фаолият кўрсатмоқда. Шунингдек, тез орада сунъий интеллект фармацевтларга ёрдамга келиб, турли дори-дармонлар ихтиро қилишга ёрдам беради ва уларнинг инсон танасига таъсирини ўргатади.\n2. Компьютерлар билан мулоқот\nЯқинда Вашингтон штати университети профессори Люк Цеттлмайер оғзаки нутқни таниш технологиясида олға қадам ташлангани ҳақида баёнот берди. Яқин орада, нафақат махсус буйруқларни, оддий инсон нутқини тушуна оладиган қурилмалар ишлаб чиқарилади. Бу борада Google, Facebook ва Microsoft компаниялари анча илгарилаб кетди. Улар яқин келажакда бизларнинг телефонлар, автомобиллар ва умуман ҳар қандай қурилмалар билан мулоқот қилишга доир тасаввуримизни ўзгартириб юборишга ваъда беришмоқда.\nReplika стартапи ҳам худди шундай технология устида ишлаяпти.\n3. Фикрларни ўқиш\nАйрим компанияларнинг фикрича, келажак овозли буйруқлар эмас, балки компьютер билан фикран мулоқот қила олишда эканини айтмоқда. Neurable стартапи, ҳозирда, қаҳрамонларини фикр кучи билан бошқариш учун электроэнцефалографиядан фойдаланиш устида бош қотирмоқда. Албатта, ҳар сафар компьютер билан ишлаш учун электродларни бошга маҳкамлаш жуда ҳам қулай эмас. Аммо Facebook фикрича, технологияларни такомиллаштириш ва оптик датчикли янада кучли тизимларни ишлаб чиқиш мумкин. Шундай экан, фикр кучи ёрдамида 5 марта тезроқ матнни киритиш мумкин бўлади.\nИлон Маск эса, бу борада янада илгарилаб кетди. У чиплар ёрдамида мия импульсларини санашни таклиф қилмоқда. Даставвал бевосита мияга ўрнатиладиган чиплар имконияти чекланган инсонларга ёрдам бериши керак. Технологиялар самарадорлик кўрсатса, чипларни барча хоҳловчиларга ўрнатиш мумкин бўлади.\n4. «Учар автомобиллар»\nKitty Hawk, Joby Aviation, Uber, Airbus ва бошқа кўплаб компаниялар шаҳар типидаги учар қурилмалар устида иш олиб бормоқда. Дизайнерлар ҳар қандай шакл ва ўлчамдаги концептларнинг суратларини чизишмоқда. Аммо уларнинг принципи ягона: ҳар бир ҳайдовчи автомобиль, вертолёт ва митти самолёт гибридига эга бўлади. Албатта, учар автомобилларни кенг қўллаш учун оммавий ишлаб чиқариш фойда келтиришига сармоядорларни ишонтириш лозим. Турли мамлакатлар давлат автоназорати ҳаво ҳаракати қоидаларини ишлаб чиқиши талаб этилади.\n5. Квант компьютерлари\nКвант компьютерларини ишлаб чиқиш билан инсониятнинг энг бош оғриқ муаммоларини ҳал этишга ваъда беришмоқда. Янги дорилар ишлаб чиқишни тезлаштириш, молия бозорлари ва транспорт тизимини оптималлаштириш ва бошқа кўплаб муаммоларни ҳал этиш шулар жумласидан. Ҳозирча, квант компьютери ишлаб чиқиш билан боғлиқ муаммо битта: уларни қуриш жуда қийин. Аммо Google, IBM, Intel ва Rigetti Computing каби стартаплар технологияни ривожлантиришга жуда катта маблағ сарфламоқда. «Бу маълумотларни узатишнинг умуман бошқа кўриниши, — дея изоҳлайди Роберт Шолькопф. — Бу соҳадаги мавжуд билимлар — шунчаки денгиздан бир томчи холос».\nЛекин айнан квант компьютерлар биткоин ва бошқа криптовалюталарни йўқ қилиши мумкин. Сидней технология университети олимлари шундай фикрга келишди. Улар тез орада блокчейндаги мулк ҳуқуқини тасдиқловчи рақамли имзолар асосланган эллиптик криптографияни бузишлари мумкин.\nсунъий интеллект Технология учар автомобиль криптовалюта квант компьютер


Ишлатилган iPhone’ни сотишнинг энг яхши вақти айтилди | Qalampir.uz\nИшлатилган iPhone’ни сотишнинг энг яхши вақти айтилди\nТехнология\t04 Сентябрь 19:32 9167\nDecluttr компанияси мутахассислари ишлатилган iPhone’ни сотишнинг энг яхши вақтини аниқлади. Бу 2021 йилги хизмат ҳисоботида келтирилган.\nТаъкидланишича, Apple’нинг янги смартфони чиқарилгандан кейинги биринчи ҳафталар эски қурилмаларни сотиш учун маъқул вақт.\nТаҳлилчилар ҳисоб-китобларига кўра, агар iPhone 12 эгаси қурилмани фойдали сотишни режалаштирган бўлса, бу янги модел чиқарилганидан кейинги биринчи ҳафтада амалга оширилиши керак. Масалан, биринчи ойда гаджетнинг нархи ўртача 12 фоизга камаяди. Уч ой ичида пасайиш тахминан 20 фоизни ташкил қилади.\nКомпания ўтказган сўровномага кўра, ушбу қурилма эгаларининг деярли ярми (46 фоиз) сотишни кечиктиради ва ўртача 10 ҳафтадан сўнг эски қурилмадан қутулади. Бу давр мобайнида iPhone нархи деярли уч баробар арзонлашади.\nDecluttr компаниясига кўра, Apple смартфонлари, одатда, бошқа смартфонларга қараганда секинроқ қадрсизланади. Масалан, iPhone 11 йил давомида 37 фоизга, iPhone XS Max ва iPhone 11 Pro Max эса 43 фоизга арзонлашган.\nАввалроқ, iPhone 13 линияси жорий йилнинг 17 сентябрида, AirPods 3 эса 30 сентябрда сотувга чиқарилиши ҳақида хабар бергандик.\n20 Сентябрь 18:17 58521\n20 Сентябрь 13:55 46334\n22 Сентябрь 15:47 23653\n20 Сентябрь 22:27 23484\n21 Сентябрь 12:00 23063